title: Frans Edvard Conradi

text: Conradin vanhemmat olivat värjäri Frans Wilhelm Conradi ja Maria Kristina Ståhlberg. Hän tuli ylioppilaaksi 1832, mutta ei suorittanut koskaan yliopistollista loppututkintoa. Conradi valittiin opettajaksi Helsingin yksityislyseoon 1838 ja Mustialan opistoon 1847. Vaasan teknillisen reaalikoulun johtaja ja samalla Uudenkaarlepyyn ruotsalaisen seminaarin ensimmäinen johtaja hänestä tuli 1873, missä toimessa hän työskenteli vuoteen 1880 asti. Conradia pidettiin taitavana opettajana, jolla oli monipuoliset tiedot ja oppilaita ymmärtävä järjestyksenpitotapa.


title: Frans Edvard Conradi

text: Conradin puoliso vuodesta 1849 oli Agnes Emma Gustafva Renvall (k. 1876).


title: Pallotuhatjalkaiset

text: Pallotuhatjalkaiset (Glomeridae) on kaksoisjalkaisten luokkaan kuuluva heimo.


title: Pallotuhatjalkaiset

text: Ruumis on lyhyt. Jalkapareja on 17–23; koirailla enemmän kuin naarailla. Ruumiin ympärillä on kitiinirenkaat, joissa on selkä- ja vatsakilpi. Selkäkilvissä on yleensä värikkäitä kuvioita. Etuosassa selkäkilpi muodostaa selkälevyn, jota eläin käyttää apuna kaivautuessaan maahan. Pallotuhatjalkainen voi kiertyä pallon muotoon, kuten jotkut muutkin kaksoisjalkaiset.


title: Pallotuhatjalkaiset

text: Afrikassa ja Australiassa tavataan "Sphaerotherium"-suvun lajeja, jotka ovat kookkaimpia pallotuhatjalkaisia. Euroopassa tavataan "Glomeris"-suvun lajeja.


title: Pallotuhatjalkaiset

text: Koirailla on raajoja jaokkeissa, joissa niitä ei naarailla ole. Nämä raajat ovat tarttumaelimiä, joilla koiras tarttuu kiinni naaraaseen parittelun aikana.


title: Jukka Ahvenjärvi

text: Jukka Ahvenjärvi (s. 27. huhtikuuta 1965 Kemi) on suomalainen jääkiekkovalmentaja, joka toimii SM-liigassa pelaavan JYPin apuvalmentajana. Hän toimi myös JYP-Akatemian päävalmentajana sen perustamisesta eli vuodesta 2008 alkaen. Ahvenjärvi valmensi yhteensä kahdeksan kautta peräkkäin Diskosta sekä D-Kiekkoa, jonka sarjapaikan vuonna 2008 uudelleen perustettu D Team peri. Diskosta hän valmensi myös Mestiksessä kaudella 2001–2002.


title: Jukka Ahvenjärvi

text: Ahvenjärvi on palkittu Suomen Jääkiekkoliiton myöntämällä Raimo Määttänen -palkinnolla kahdesti (2010–2011 sekä 2014–2015).


title: Jukka Ahvenjärvi

text: Ahvenjärvi pelasi jääkiekkoa Kemin Lämäreissä ja hänen valmentajauransa alkoi jo 21-vuotiaana Ahvenjärven toimittua joukkueen pelaaja-valmentajana II-divisioonassa kaudella 1986–1987. Kaudella 1988–1989 hän nousi Lämäreiden päävalmentajaksi ja oli keväällä 1990 nostamassa joukkuetta III-divisioonasta takaisin II-divisioonaan. Ahvenjärvi valmensi Lämäreitä vuoteen 1992 saakka. Joukkue pelasi Suomen alempien sarjojen lisäksi myös Ruotsin kanssa yhteistä "kalottiliigaa". Ahvenjärvi itse toimi myös Suomen Jääkiekkoliiton Lapin alueen maalivahtikouluttajana.


title: Jukka Ahvenjärvi

text: Vuonna 1994 Ahvenjärvi aloitti opinnot Jyväskylän liikuntatieteellisessä tiedekunnassa. Hän siirtyi samalla valmentamaan JYPin organisaatioon. Ahvenjärvi toimi kaudella 1994–1995 JYPin C2-joukkueen toisena maalivahtivalmentajana ja kaudella 1995–1996 hän toimi pääasiassa JYPin B-nuorten ja samalla myös kaikkien juniorimaalivahtien valmentajana. Ahvenjärvi toimi myös Suomen Jääkiekkoliiton Keskimaan aluevalmentajana. Kaudella 1996–1997 hän aloitti kolmivuotisen projektin JYPin 1982-ikäluokan junioreiden kanssa ja siirtyi joukkueen B-nuorten vastuuvalmentajaksi. Ahvenjärvi johdatti JYPin kauden päätteeksi B-nuorten SM-hopeaan, mutta hänen projektinsa ei lopulta jatkanut enää kauden jälkeen, sillä Ahvenjärvi jatkoi hänelle itselleen sopivimmissa tehtävissä Diskoksen junioreissa.


title: Jukka Ahvenjärvi

text: Kaudella 1999–2000 Ahvenjärvi nousi Diskoksen I-divisioonajoukkueen apuvalmentajaksi Pertti Rastelan pariksi. Tuolloinen yllättäjäjoukkue sijoittui runkosarjassa kolmanneksi ja eteni SM-liigan karsintoihin saakka, joiden ensimmäisen kierroksen vei kuitenkin ylivoimaisesti Pelicans voitoin 3–0. Ensimmäisellä Mestis-kaudellaan 2000–2001 Diskos sijoittui runkosarjassa seitsemänneksi ja putosi jo puolivälierissä. Ahvenjärvi nousi joukkueen päävalmentajaksi kaudelle 2001–2002, mutta Diskoksen kausi jäi kuitenkin hyvin heikoksi, kun joukkue keräsi vain 13 sarjapistettä ja sijoittui runkosarjassa viimeiseksi. Diskos myös putosi kauden päätteeksi Suomi-sarjaan hävittyään kotonaan karsintasarjan uusintaottelun Kajaanin Hokkia vastaan lukemin 0–2.


title: Jukka Ahvenjärvi

text: Kaudella 2002–2003 Diskos voitti Suomi-sarjan länsilohkon ja eteni Mestis-karsintoihin jääden kuitenkin ilman sarjanousua. Kauden 2003–2004 jälkeen joukkue jätti Suomi-sarjan ajauduttuaan konkurssiin. Diskos aloitti kauden 2004–2005 uudella D-Kiekko-nimellä III-divisioonassa ja myös Ahvenjärvi jatkoi joukkueen päävalmentajana. Hän johdatti joukkueen kaudeksi 2005–2006 II-divisioonaan ja sieltä edelleen takaisin Suomi-sarjaan taas seuraavaksi kaudeksi 2006–2007. Kauden 2007–2008 päätteeksi Ahvenjärvi johdatti D-Kiekon jälleen sarjatasoa ylemmäs, kun joukkue voitti Kirkkonummen Salamat vieraissa pelatussa uusintaottelussa jatkoajalla lukemin 3–4. Tuolloin D-Kiekon maalissa pelasi Ahvenjärven poika Santtu, joka nousi yllättäen kesken karsintojen joukkueen vastuunkantajaksi Diskoksen A-nuorista D-Kiekon maalivahtikaksikon (Tommi Tervo - Ville Vähäsalo) jouduttua ennen samaa ottelua karsintojen loppuun asti sivuun.


title: Jukka Ahvenjärvi

text: Diskos palasi jatkamaan toimintaansa omana joukkueenaan vuonna 2010, jolloin se aloitti III-divisioonassa.


title: Jukka Ahvenjärvi

text: Kaudeksi 2008–2009 Mestikseen nousseen D-Kiekon tilalle perustettiin uusi seura D Team. Myös Ahvenjärvi jatkoi joukkueen päävalmentajana. D Team sijoittui ensimmäisellä kaudellaan runkosarjassa seitsemänneksi ja kausi päättyi puolivälieriin. Kaudella 2009–2010 joukkue sijoittui runkosarjassa viidenneksi, mutta Ahvenjärvi johdatti D Teamin kuitenkin sensaatiomaisesti Mestiksen finaaleihin ja hopeaan saakka. Joukkue voitti ensin puolivälierissä Vaasan Sportin voitoin 3–1 ja välierissä KooKoon voitoin 3–2. Mestiksen-mestaruus meni kuitenkin Jokipojille puhtain 3–0-otteluvoitoin. Ahvenjärvi palkittiin kauden päätteeksi Mestiksen parhaana valmentajana. Myös kaudella 2010–2011 D Team nousi runkosarjan viidenneltä sijalta mitalipeleihin. Joukkue voitti lopulta pronssiottelun vieraissa KooKoota vastaan lukemin 1–2 jatkoajalla.


title: Jukka Ahvenjärvi

text: D Team vaihtoi kaudeksi 2011–2012 nimensä JYP-Akatemiaksi. Ahvenjärvi ei onnistunut viemään joukkuetta pudotuspeleihin, kuten myös seuraavallakaan kaudella 2012–2013. Hänet palkittiin kauden päätteeksi kuitenkin Mestiksen Fair Play -valmentajana, kuten myös seuraavan kauden 2013–2014 päätteeksi. Kauden 2013–2014 päätteeksi Ahvenjärvi palkittiin taas Mestiksen parhaana valmentajana Raimo Määttänen -palkinnolla.


title: Jukka Ahvenjärvi

text: JYP-Akatemian toiminta loppuui kevääseen 2017. Ahvenjärvi sai tällöin yhden vuoden sopimuksen JYPin liigajoukkueen valmennustiimiin apuvalmentajaksi.


title: Lumiukko ja lumikoira

text: Lumiukko ja lumikoira () on animoitu lyhytelokuva, joka julkaistiin vuonna 2012. Se on jatko-osa vuonna 1982 julkaistulle Lumiukolle ja sen julkaisun yhteydessä juhlistettiin alkuperäisen elokuvan 30-vuotisjuhlaa. "Lumiukko ja lumikoira" on tehty muistoksi John Coatesille (elokuvatuottaja, joka kuoli syyskuussa 2012) ja se sisältää uuden kappaleen nimeltä "Light the Night", jonka esittää Razorlightin rumpali Andy Burrows. Laulun suomenkielisen version "Yö valaistaan" esittää J-P Salo. "Lumiukko ja lumikoira" sai Suomen televisioensi-iltansa joulupäivänä 2012, jolloin sen esitti Yle TV2.


title: Digão (jalkapalloilija)

text: Rodrigo Izecson dos Santos Leite, joka tunnetaan paremmin nimellä Digão, (s. 14. lokakuuta 1985) on brasilialainen jalkapalloilija, jonka pelipaikka on keskuspuolustaja. Vasenjalkainen Digão on tällä hetkellä ilman seuraa. Hänen kasvattajaseuransa on brasilialainen São Paulo Futebol Clube, jossa hän myös aloitti ammattilaisuransa.


title: Digão (jalkapalloilija)

text: Vuonna 2005 Digão ostettiin AC Milaniin, missä hän ei kuuden vuoden jaksollaan pelannut kuin yhden ottelun, vaan vietti lähes koko ajan lainalla pääosin muissa italialaisseuroissa. Vuonna 2012 yhdysvaltalainen New York Red Bulls osti Digãon Milanilta. Hän ei pelannut New Yorkin ajallaan yhtään ottelua Red Bullsin paidassa. Heinäkuussa 2013 Red Bulls ja Digão purkivat sopimuksensa yhteisymmärryksessä.


title: Digão (jalkapalloilija)

text: Digãon veli Ricardo Izecson dos Santos Leite, joka tunnetaan paremmin nimellä Kaká, on myös jalkapalloilija. Digão ja Kaká pelasivat yhdessä São Paulossa ja Milanissa. Kaká on vuoden 2002 maailmanmestari ja lisäksi hänet valittiin maailman parhaaksi jalkapalloilijaksi vuonna 2007. Digão kutsui Ricardoa pienenä Kakáksi ja tällä samalla nimellä hänet tunnetaan nykyäänkin.


title: Axel Gabriel Corander

text: Axel Gabriel Corander (23. maaliskuuta 1827 Mikkelin pitäjä – 29. syyskuuta 1877 Viipuri) oli suomalainen opettaja, kirjailija ja toimittaja.


title: Axel Gabriel Corander

text: Coranderin vanhemmat olivat nimismies Karl Fredrik Corander ja Lovisa Charlotta Nass. Opettaja ja toimittaja Claes Fredrik Corander (1822-1872) ja kirkkoherra, opettaja, sanomalehtimies ja suomen kielen tutkija Henrik Konstantin Corander (1814–1878) olivat hänen veljiään. Corander valmistui maisteriksi 1850 ja toimi ensin opettajana Helsingissä sekä sitten 1852-1874 aluksi matematiikan ja myöhemmin uskonnon lehtorina Viipurissa. Hän painatti 1848 ensimmäisen suomalaisen pitäjänkertomuksen "Kertoelma Suur-Savosta eli Mikkelistä", kirjoittaen nimensä muotoon A. G. Korander. 1861 hän julkaisi oppikirjan "Utkast till finsk satslärä", josta ilmestyi uusi täydennetty painos 1865 muun muassa Julius Krohnin antamiin tietoihin perustuen. Corander työskenteli Viipurissa myös sanomalehtimiehenä, toimittaen "Sanan-Lennätintä" sekä "Otawaa" 1862-1863 ja "Ilmarista" 1871-1872. Hän toimi myös Viipurin Suomalaisen Kirjallisuuden Seuran sihteerinä 1857-1875.


title: Axel Gabriel Corander

text: Coranderin puoliso vuodesta 1854 oli Sofia Calonius (k. 1913).


title: Lucia Anger

text: Lucia Anger (s. 26. tammikuuta 1991) on saksalainen maastohiihtäjä, joka edustaa SC Oberstdorf -seuraa.


title: Lucia Anger

text: Euroopan nuorten olympiafestivaaleilla vuonna 2009 Anger saavutti hopeaa viiden kilometrin perinteisen hiihtotavan kilpailussa. Nuorten MM-kilpailuissa 2008 hän saavutti pronssia samalla matkalla sekä vapaan hiihtotavan sprintissä. Vuoden 2009 nuorten MM-kilpailuissa hän hiihti pronssia saavuttaneessa Saksan viestijoukkueessa. Vuoden 2011 nuorten MM-kilpailuissa Anger voitti kultaa perinteisen hiihtotavan sprintissä ja saavutti pronssia viestissä. Oslon MM-kilpailuissa 2011 Anger sijoittui 10 kilometrin perinteisen hiihtotavan kilpailussa 42;nneksi ja vapaan hiihtotavan sprintissä 43:nneksi. Sotšin olympialaisissa 2014 hän oli vapaan hiihtotavan sprintissä 31:s.


title: Lucia Anger

text: Anger kilpaili maastohiihdon maailmancupissa ensimmäisen kerran marraskuussa 2009 Beitostølenin viestikilpailussa. Ensimmäiseen henkilökohtaiseen kilpailuunsa maailmancupissa hän osallistui Drammenissa maaliskuussa 2010. Maailmancupin pisteille hän selviytyi ensimmäisen kerran Düsseldorfin vapaan hiihtotavan sprintissä joulukuussa 2010 oltuaan 25:s. Joulukuussa 2013 Anger sijoittui Tour de Skihin kuuluneessa Oberhofin vapaan hiihtotavan sprintissä kuudenneksi. Hänen paras sijoituksensa yksittäisessä maailmancupin henkilökohtaisessa kilpailussa on Toblachin vapaan hiihtotavan sprintin 14:s sija joulukuulta 2015.


title: Tim Jackman

text: Timothy M. ”Tim” Jackson (s. 14. marraskuuta 1981 Minot, Pohjois-Dakota, Yhdysvallat) on yhdysvaltalainen jääkiekkoilija, joka pelaa NHL-joukkue Chicago Blackhawksissa. Hän oli ensimmäinen Mankatossa sijaitsevasta Minnesotan yliopistosta NHL:ään varattu pelaaja, kun Columbus Blue Jackets varasi hänet toisella kierroksella . Jackman teki NHL-debyyttinsä kaudella 2003–2004 Columbuksessa. Sen jälkeen hän on pelannut Phoenix Coyotesissa, Los Angeles Kingsissä, New York Islandersissa ja Calgary Flamesissa. Jackman syntyi Minotissa, mutta kasvoi Brooklyn Parkissa.


title: Tim Jackman

text: Jackman pelasi vuodet 2000–2002 Minnesotan yliopistojoukkueessa, josta hänet varasi toisella kierroksella NHL:ään Columbus Blue Jackets. Hänestä tuli ensimmäinen Mankatossa sijaisevasta Minnesotan yliopistosta NHL:ään varattu pelaaja. Jackman päätti kahden vuoden jälkeen lähteä collegesta ja allekirjoittaa NHL-sopimuksen Columbus Blue Jacketsin kanssa kesällä 2002.


title: Tim Jackman

text: Jackman pelasi kaudella 2002–2003 kuitenkin Columbuksen AHL:ssä pelaavan farmijoukkueen Syracuse Crunchin riveissä. Hän pelasi siellä 77 ottelua, joissa teki yhdeksän maalia ja yhteensä 16 pistettä. Seuraavallakin kaudella hän vietti suurimman osan ajasta Syracusen joukkueessa, mutta pelasi myös Blue Jacketsissä. Hän teki NHL-debyyttinsä 20. joulukuuta 2003 ottelussa Minnesota Wildia vastaan. Hän teki ensimmäisen maalinsa 27. helmikuuta 2004 4–3-voitossa Chicago Blackhawksia vastaan.


title: Tim Jackman

text: Kesken Jackmanin kolmannen NHL-kauden Columbus kauppasi hänet Phoenix Coyotesiin. Hänen kanssaan Phoenixiin matkasi Geoff Sanderson. Tilalle Columbus sai Cale Hulsen, Jason Chimeran ja Mike Ruppin. Jackman pelasi Coyotesissa kahdeksan NHL-peliä, mutta vietti suurimman osan kaudesta farmijoukkue San Antonio Rampagessa. Vielä saman kauden aikana hänet kaupattiin Los Angeles Kingsiin, joka antoi vastineeksi Yanick Lehouxin. Loppukauden Jackman pelasi AHL-joukkue Manchester Monarchsissa.


title: Tim Jackman

text: Jackman pelasi myös kaudella 2006–2007 suurimman osan ajasta Manchesterissa, mutta pelasi myös Kingsissä viisi ottelua. Hän jätti Kingsin organisaation kauden jälkeen ja siirtyi vapaaksi agentiksi. Hän allekirjoitti sopimuksen New York Islandersin kanssa. Hän pelasi puolet kaudesta Islandersissa ja puolet sen farmijoukkueessa Bridgeport Sound Tigersissä. NHL:ssä hän pelasi 36 ottelua joissa teki yhden maalin. Farmissa hän teki 15 maalia 44 ottelussa. Kaudella 2008–2009 Jackman vakiinnutti paikkansa NHL:ssä. Hän esiintyi 69 ottelussa, joissa teki viisi maalia sekä 12 pistettä. Hän voitti joukkueen jäähytilaston 155 minuutilla sekä taklaustilaston 151 taklauksella. Hänelle annettiin Bos Nyström -palkinto ja Islanders palkitsi hänet johtajuudesta, tekemisestä sekä omistautumisesta joukkueelle. Kaudella 2009–2010 Jackman oli jälleen Islandersin eniten jäähyjä ottanut pelaaja 98 jäähyminuutilla. Hän juhli syntymäpäiväänsä 14. marraskuuta 2009 tekemällä maalin 16 sekunnissa Florida Panthersia vastaan. Maali oli nopein pelaajan syntymäpäivänään tekemä maali.


title: Tim Jackman

text: Kauden jälkeen Jackman lähti Islandersista ja allekirjoitti sopimuksen Calgary Flamesin kanssa. Hän teki ensimmäisen Calgaryn riveissä pelaamansa kauden aikana uuden henkilökohtaisen maaliennätyksensä ja pelasi ensimmäisen kerran kaikki kauden ottelut NHL:ssä. Hänelle annettiin JR "Bud" McGraig -palkinto, joka annetaan Flamesin pelaajalle, joka osoittaa kunnioitusta, kohteliaisuutta sekä myötätuntoa.


title: Tim Jackman

text: 21. marraskuuta 2013 Jackman kaupattiin Anaheim Ducksiin, joka antoi tilalle kuudennen kierroksen varausvuoron . Hän ehti pelata Calgaryssa kymmenen ottelua ennen siirtymistään Anaheimiin.


title: Mad Ice

text: Ahmed Mohamed/Mohammed Kakoyi (s. 8. lokakuuta 1980 Masaka, Uganda), tunnetaan taiteilijanimellä Mad Ice, on ugandalainen laulaja-lauluntekijä. Hänen musiikkinsa oli uran alkuvaiheilla tyylilajiltaan raggamuffinia, mutta tyyli vaihtui myöhemmin afro-popiksi ja afro-souliksi. Hän on saavuttanut suosiota Ugandassa, Tansaniassa ja muualla Itä-Afrikassa. Hän on sittemmin muuttanut Suomeen, jossa hän on luonut maailmanmusiikkiuran laulaen pääosin swahiliksi ja gandaksi sekä osin englanniksi. Hän on esiintynyt lukuisilla jazz-, maailmanmusiikki-, pop-, rock- ja fusion-festivaaleilla ja julkaissut studioalbumit "Baby Gal", "Mad Ice" ja "Maneno" sekä EP:n "Maisha".


title: Mad Ice

text: Mad Ice syntyi 8. lokakuuta 1980 Ugandan Masakassa ja muutti Kampalaan yksivuotiaana. Perhe muutti Tansaniaan Mad Icen ollessa seitsemänvuotias ja palasi Ugandaan hänen ollessa kymmenenvuotias. Hänen ensikosketuksena dancehall/raggamuffin-musiikkiin oli Ugandassa vuonna 1995. Vuonna 1999 19-vuotias Mad Ice muutti Tansanian Mwanzaan, josta hän muutti myöhemmin Dar es Salaamiin parempien tilaisuuksien perässä. Siellä hän toimi MC:nä ja esiintyi erilaisissa tapahtumissa. Viimeisinä musiikillisen kehitysvaiheen vuosinaan Tansaniassa häntä opettivat ja ohjasivat kanadalaismuusikko Corry Morriarty ja tansanialaismuusikko Richard Mloka. Tuolloin Mad Ice myös oppi soittamaan kitaraa.


title: Mad Ice

text: Mad Icen debyyttilevytys, 1990-luvun puolivälin karibialaismusiikista vaikutteita ottanut "Wanadamu" oli hitti Tansaniassa, ja sitä soitettiin radiossa. Kappaleen tuoman suosion myötä hän julkaisi seuraavan singlensä "Baby Gal", joka myös keräsi suosiota Itä-Afrikassa. Mad Icen debyyttialbumi "Baby Gal" julkaistiin vuonna 2003, ja se jatkoi hänen suosionsa nousua. Albumin tuotti Tansaniassa suomalainen musiikkituottaja Miikka "Mwamba" Kari. Albumin kappaleet ovat tyylilajiltaan socaa ja afrikkalaista rytmimusiikkia, joiden lisäksi niissä on vaikutteita raggamuffinista, soulista ja popista. Kappaleiden lyriikat ovat swahiliksi, gandaksi ja englanniksi.


title: Mad Ice

text: Miikka Mwamban palattua Suomeen vuonna 2004 hän myös kutsui Mad Icen Suomeen. Siellä Mad Ice solmi kolmivuotisen levytyssopimuksen Miikka Mwamban Mwamba Records -levy-yhtiön kanssa. Mad Ice muutti Helsinkiin ja työskenteli Miikka Mwamban kanssa. Tuloksena syntyi albumi "Mad Ice", joka äänitettiin Suomessa Firelight Studiosissa vuonna 2005. Albumin julkaisi Mwamba Records ja sen levittämisestä vastasi Edel Records. Mad Ice promosi uutta albumiaan kiertuoimalla Euroopassa osana skandinavialaista maailmanmusiikkiskeneä. Hänen musiikkiaan soitettiin useilla radiokanavilla ja festivaaleilla Euroopassa. Albumi sisälsi useita uusioversioita "Baby Gal" -albumin kappaleista ja uuden singlen "Wange", joka nousi Itä-Afrikan listoille yltäen Ugandassa ja Tansaniassa listaykköseksi vuosina 2005–2006. Suosion myötä Mad Ice muodosti muusikoiden Ziggy Deen ja Quina Ladin kanssa The Comrades -nimellä toimineen ryhmän, jonka tavoitteena oli tukea Tansanian ugandalaisartisteja. Suomessa hänen tunnettuuttaan nostanutta "Wange"-kappaletta soitettiin etenkin Power FM -kanavalla.


title: Mad Ice

text: Vuonna 2006 Mad Icen single "Ni Wewe" keräsi menestystä ja vuonna 2007 hän osallistui kansainväliseen sanoituskilpailuun, jossa hänen kappaleensa "Nionyeshe Njia" ylsi semifinaaleihin maailmanmusiikkikategoriassa. Mad Icen seuraava albumi "Maneno" julkaistiin vuonna 2007. Albumi sisälsi edeltävien vuosien hittejä, kuten kappaleet "Wange", "Malaika" ja "Nionyeshe njia", ja sen julkaisi suomalainen Recordhouse Music ja verkossa MadStylee.com.


title: Mad Ice

text: Vuonna 2011 Mad Ice julkaisi EP:n "Maisha", joka äänitettiin Finnvoxin studiossa ja jonka tuotti Oona Kapari. EP:n pehmeämpi soulmusiikki poikkesi aikaisempien julkaisujen tyylistä. EP:llä julkaistiin nimikkokappale "Maisha", "Te Amo" ja hitiksi noussut "Mapenzi Sumu", josta myös tehtiin musiikkivideo, jonka ohjasi Joseph Bitar Helsingissä heinäkuussa 2011.


title: Mad Ice

text: Mad Ice on kiertuoinut Itä-Afrikassa pitääkseen yllä siellä saamaa suosiotaan. Hän on sanonut haastattelussa seuraavasti: "Synnyin Ugandassa, mutta vietin joitain vuosia Tansaniassa. Siellä laulajanurani sai alkunsa. Koska laulan pääosin swahiliksi, monet pitävätkin minua tansanialaisena artistina."


title: Mad Ice

text: Mad Ice muutti Suomeen vuonna 2004 ja haki pysyvää oleskelulupaa ja kansalaisuutta vuonna 2006. Hänellä on suomalaisen vaimonsa Niinan kanssa kaksi lasta sekä tytär aiemmasta suhteesta Tansaniassa.


title: Antonio Leonviola

text: Antonio Leonviola (oikealta nimeltään "Antonio Leone Viola", 13. toukokuuta 1913 Montagnana – 4. elokuuta 1995 Rooma) oli italialainen elokuvaohjaaja ja käsikirjoittaja.


title: Antonio Leonviola

text: Leonviola keskeytti opintonsa Padovan yliopistossa omistautuakseen elokuva-alalle. Hän työskenteli aluksi sotakuvaajana ja dokumentintekijänä Italian–Etiopian sodan aikana. Leonviolan kokeellinen keskipitkä elokuva "Fiera di tipi" voitti palkinnon Venetsian elokuvajuhlilla vuonna 1934. Hän työskenteli sen jälkeen käsikirjoittajana ja ohjasi ensimmäisen näytelmäelokuvansa, Elena Zareschin tähdittämän pyhimyselämäkerran "Rita da Cascia" vuonna 1943.


title: Antonio Leonviola

text: 1950-luvulla Leonviola ohjasi muutamia neorealistissävyisiä ja kokeellisia elokuvia kuten "Vain 17-vuotias" ("Le due verità", 1951), "Noi cannibali" (1953) ja "Tehtävä ilman paluuta" ("Siluri umani", 1954) sekä "Rita da Cascian" uudelleenfilmatisoinnin "Il suo più grande amore" (1956). 1960-luvun alussa hän teki muutamia peplum-elokuvia, joista merkittävimpiä ovat "Maciste kauhujen maassa" ja "Maciste ja manalan valtiatar" (molemmat 1961). Leonviolan viimeinen ohjaustyö oli hänen romaaniinsa perustuva "I giovani tigri" (1968).


title: Ukrainan valtakunta

text: Ukrainan valtakunta, (, myös nimellä "hetmanaatti") oli lyhytaikainen Ukrainan valtio vuoden 1918 ja Ukrainan itsenäisyyssodan aikana. Valtio syntyi 29. huhtikuuta ensimmäisen maailmansodan keskusvaltojen tuella, kun keskusvaltojen joukot, saksalaiset, itävaltalaiset ja unkarilaiset, tunkeutuivat Ukrainan alueella Kiovaan, jossa valtaa oli siihen asti pitänyt Ukrainan kansantasavalta ja sen keskusrada. Hetmanaattivaltion valta päättyi joulukuussa 1918 tappioon kansantasavallalle.


title: Ukrainan valtakunta

text: Valtio sijaitsi Itä-Euroopassa Dneprin keski- ja alajuoksun molemminpuolin rajoittuen etelässä Mustaan mereen ja Azovanmereen. Ukrainan valtakunta käsitti pääosa tämän päivän Ukrainaa. Sen alue käsitti myös osan nykyistä Venäjää, Valko-Venäjää, Moldovaa ja Puolaa.


title: Ukrainan valtakunta

text: Ukrainan koilliosassa oli alustava demarkaatiolinja Neuvosto-Venäjän suuntaan, idässä sillä oli raja Donin tasavallan kanssa, etelässä Mustameri ja Asovanmeri. Krimin niemimaalla valtaa piti itsenäinen Ukrainan vallankumouksellinen kapinallisarmeija. Lounaassa rajana Romanian suuntaan oli Dniestr-joki, lännessä Ukraina rajoittui Saksan keisarikuntaan ja Itävalta-Unkariin. Pohjoisessa valtaa piti Saksan miehityshallinto Ober Ost ja Valko-Venäjän kansallinen tasavalta.


title: Ukrainan valtakunta

text: Ukrainan kansantasavallan edustajat olivat allekirjoittaneet 9. helmikuuta 1918 Brest-Litovskin rauhaneuvotteluissa sopimuksen keskusvaltojen kanssa eli niin sanotun leipärauhan. Sen mukaan silloin vallassa ollut Ukrainan kansantasavalta toimittaisi maataloustuotteita Saksaan ja saisi keskusvalloilta vastineeksi sotilaallista tukea taistelussa Venäjällä vallassa olevia bolševikkejä vastaan käytävässä sodassa. Neuvosto-Venäjä oli siihen asti kieltäytynyt allekirjoittamasta rauhansopimusta Brest-Litovskissa käydyissä neuvotteluissa. Helmikuun 18. lähtien Saksan ja Itävalta-Unkarin joukot marssivat Ukrainaan ja miehittivät sen. Ukrainalaiset joukot keskusvaltojen joukkojen tukemana ottivat pääkaupunki Kiovan bolševikeilta 1. maaliskuuta ja muun osan Ukrainaa huhtikuun alkuun mennessä. Neuvosto-Venäjä joutui tässä tilanteessa solmimaan keskusvaltojen kanssa rauhan Brest-Litovskissa 3. maaliskuuta. Sen mukaan Neuvosto-Venäjä tunnusti Ukrainan itsenäisyyden.


title: Ukrainan valtakunta

text: Keskusvaltojen ja Ukrainan kansantasavallan suhteet ajautuivat umpikujaan huhtikuun kuluessa niin, että 28. huhtikuuta kansantasavallan hallitus hajosi ja keskusradan jäsenet poistuivat Kiovasta.


title: Ukrainan valtakunta

text: Vallan Kiovassa otti keskusvaltojen tuella Pavlo Skoropadski, joka käytti itsestään perinteistä ukrainalaista hetmani-arvonimeä maansa johtajana. Tukenaan Skoropadskilla oli keskusvaltojen miehittäjäsotilaiden lisäksi Ukrainan suurmaanomistajien tuki. Ukrainan kansantasavalta syrjäytettiin ja tilalle asetettiin Nikolai Prokofjevitš Vasiljenkon hallitus. Vailjenko oli lainoppinut ja Venäjän kadettipuolueen jäsen.


title: Ukrainan valtakunta

text:
Näitä maanomistajia kutsuttiin vapaiksi kasakoiksi. Olihan aiemman ennen vuotta 1654 Ukrainan alueella ollut kasakkavaltio johtajanaan hetmani. Skoropadski kannattajineen halusi nähdä johtamansa ukrainalaisvaltion jatkumona tälle ennen keisarillista Venäjän valtaa olleelle valtiolle. Hallinto oli luonteeltaan konservatiivinen ja anti-sosialistinen.
Vahva kansallinen leima Skoropadskin hallinnossa näkyi kansallisen kulttuurin tukemisessa. Toisaalta sosiaalinen tilanne Ukrainassa heikkeni kaiken aikaa. Vastarinta Skoropadskin hallintoa kohtaan kasvoi kaiken aikaa. Näkyvimpänä tapahtumana oli 30. heinäkuuta 1918 tapahtunut saksalaisen Ukrainan joukkojen komentajan, kenraalisotamarsalkka Hermann von Eichhornin, murha. Sen tekijä oli venäläinen bolševikkeja lähellä ollut vasemmistososialistivallankumouksellinen Boris Donskoi. Kiovan pääkatu, H’reštšatyk oli Ukrainan valtakunnankomissariaatin ajan 1941–1943 nimetty Eichhornstraße:ksi.


title: Ukrainan valtakunta

text:
Suomen senaatti nimitti Herman Gummeruksen edustajakseen Kiovaan, jossa hän toimi elokuusta 1918 alkaen Suomen edustajana yhdeksän kuukauden ajan. Hän kirjoitti kokemuksistaan Ukrainassa kirjan "Ukrainan murrosajoilta". Kirjassa hän kritisoi Saksaan nojautunutta politiikkaa sekä samalla myös Suomen senaatin saksalaissuuntaista politiikkaa sikäli, että kirjassaan hän esittää Saksan politiikan tosiasiallisen heikkouden Ukrainassa. Oleskellessan Kiovassa hän pohti Ukrainan menneisyyttä ja tulevaisuutta, jos kansa saisi olla rauhassa:
Elokuussa 1918 suomalaiset paperiteollisuusmiehet Rudolf Walden ja Gösta Serlachius vierailivat Ukrainassa neuvottelemassa Ukrainaan vietävästä suomalaisesta paperista vastineeksi Ukrainasta Suomeen tuotavalle sokerille. Walden ja Serlachius tekivät matkasta raportin, jossa he totesivat seuraavaa Ukrainan silloisesta valtiollisesta tilanteesta:
Suhteet keskusvaltoihin tulivat entistä kriittisemmäksi. Keskusvaltojen taholta tyytymättömyyttä aiheutti Skoropadskin hallituksen kyvyttömyys toimittaa elintarvikkeita, ennen kaikkea viljaa, keskusvalloille. Toisaalta Skoropadskin hallinto näki, että keskusvaltojen asema heikkeni syksyllä 1918 länsirintamalla käynnissä olleessa maailmansodassa.


title: Ukrainan valtakunta

text: Skoropadskin hallitus haki muuttuneessa tilanteessa tiiviimpää yhteyttä Anton Denikiniin ja valkoisiin venäläisvoimiin käynnissä olleessa Venäjän sisällissodassa. Lokakuussa muodostettiin uusi hallitus, johon tuli entistä enemmän vanhoja venäläisvallan aikaisia monarkisteja. Hallitus teki pitkälle menevän yhteistyösopimuksen Venäjän valkokaartilaisten kanssa. Tämä taas heikensi Skoropadskin asemaa Ukrainan kansan silmissä.


title: Ukrainan valtakunta

text: Ensimmäisen maailmansodan aselepo 11. marraskuuta 1918 käänsi lopullisesti Skoropadskin aseman tappiolle taistelussa Ukrainan kansantasavallan kannattajia vastaan. Ratkaisutaistelu käytiin 16. marraskuuta Bila Tserkvassa. Siinä Skoropadskin joukot kokivat tappion. Skoropadski luopui hetmanin asemasta ja valta siirtyi Ukrainan kansantasavallan kannattajille.


title: Kruununhaan linna

text: Kruununhaan linna (myös Gripenbergien talo) oli Helsingin Kruununhaassa osoitteessa Meritullinkatu 33 sijainnut rakennus. Sen suunnitteli arkkitehti Bruno F. Granholm vuonna 1899 ja sen rakennutti valtioneuvos Claes Gripenberg. Vuonna 1900 valmistunut alkuperäinen kaksikerroksinen rakennus poikkesi tuolloin vallalla olleista kansallisromanttisista ja jugend-tyylisistä rakennuksista.


title: Kruununhaan linna

text: Vuodesta 1914 rakennuksessa asui Ranskan Suomen-lähettiläs. Hänen perikuntansa myi rakennuksen vuonna 1927 Kulmakoululle ja Ruusu-Ristille. Rakennusta päätettiin laajentaa sekä korottaa kahdella kerroksella. Suunnitelmat työhön tilattiin arkkitehtiveljekset Jussi ja Toivo Paatelalta. Korotuksen yhteydessä purettiin yläosa talon julkisivua dominoineesta pyöreästä tornista sekä valtaosa julkisivujen koristeaiheista.


title: Kruununhaan linna

text: Koulutoiminta päättyi vuonna 1981 ja rakennuksessa toimii nykyisin useita teatterijärjestöjä.


title: John Wesley Hyatt

text: John Wesley Hyatt (marraskuu 28. 1837 – toukokuu 10. 1920) oli Yhdysvaltalainen keksijä. Hänet tunnetaan pääasiassa ensimmäisen teollisen muovin, selluloidin valmistuksen kehityksestä. Hyattin panos ei jäänyt pelkästään selluloidimateriaalin luomiseen, vaan hän kehitti myös koneita selluloidisten kappaleiden kehittämiseen. Yksi näistä koneista oli ruiskuvalukone, josta sittemmin tuli tärkeimpiä koneita muovisten esineiden sarjavalmistuksessa.


title: John Wesley Hyatt

text: Hyatt syntyi Strakeyssä, New Yorkin osavaltiossa, jossa hän aloitti työelämän kirjanpainajana 16-vuotiaana. Myöhemmin siirryttyään keksijäksi, hän sai satoja patentteja. Veljensä Isaiahin kanssa hän alkoi tehdä kokeita Alexander Parkesin kehittämällä parkesiiniksi kutsutulla muovilla. Tavoitteena eri keksijöillä oli löytää materiaali korvaamaan norsunluu, koska siitä alkoi tulla pula. Biljardipallovalmistaja Phelan & Colander oli luvannut 10'000 dollarin palkinnon uuden materiaalin kehittäjälle. Vuonna 1870 Hyattin veljekset onnistuivat kehittämään uuden Nitroselluloosan ja kamferin yhdisteestä valmistetun muovin. Tämä ensimmäinen kaupallisesti menestynyt muovi sai veljeksiltä nimen selluloidi. Vuonna 1872 Hyatt patentoi ruiskuvalukoneen. Siinä lähtökohtana oli painevalukone, jota parannettiin lämmönjohtavuuden suhteen, jotta selluloidi olisi sulanut. Sula selluloidi ruiskutettiin männän voimalla vesijäähdytteiseen muotiin.


title: Relaatioestetiikka

text: Relaatioestetiikan tai relaatiotaiteen () lähtökohtina ovat ihmissuhteet tai ihmissuhteiden kokonaisuus ja niiden sosiaalinen konteksti. Ranskalainen taidekriitikko ja kuraattori Nicolas Bourriaud määritteli relaatioestetiikan kartoittaessaan 1990-luvun taidetta esseekokoelmassaan Esthétique Rélationnel (1997).


title: Relaatioestetiikka

text: Bourriaud väittää relaatioestetiikan saavan teoreettisen horisontin "ihmisten vuorovaikutusten piiristä ja sen sosiaalisesta kontekstista, pikemminkin kuin oletuksen itsenäisestä ja yksityisestä symbolisesta tilasta". Relationaaliset taideteokset pyrkivät perustumaan subjektien välisiin kohtaamisiin (ovatpa ne sananmukaisia tai potentiaalisia), joissa merkitys käsitellään kollektiivisesti, pikemminkin kuin yksilöllisen kulutuksen privatisoidussa tilassa.


title: Relaatioestetiikka

text: Relaatiotaiteen käytännöille on tyypillistä päättämättömyys, ne ovat tekemisissä ihmissuhteiden verkostojen ja niiden sosiaalisten kontekstien kanssa joista sellaiset suhteet saavat alkunsa. Relaatiotaide on korostanut myös teosten osuutta lahjoina ja monissa muodoissa, kuten aterioina, juhlina, julisteina, roolienhakutilanteina, peleinä, keskusteluina ja muina sosiaalisten tapahtumien tyyppeinä ja yhteistöinä. Tässä yhteydessä korostuu taideteoksen käyttö. Taide on taiteilijan ja katsojan välillä vaihdettavaa informaatiota, jonka suhdevaikutus perustuu sen herättämään vastaanottoon.


title: Relaatioestetiikka

text: Relaatioestetiikan tarkoituksina on kääntää taidemuseo ylösalaisin, aiheuttaa sekasortoa sen perinnäisissä tavoissa ja museokävijän odotuksissa kunnioitusta herättäviä, arvostettujen taiteilijoiden tekemiä teoksia kohtaan. Laajemmassa mielessä se herkistää uudelleen ihmiset jokapäiväiselle ympäristölleen ja jopa toisilleen.


title: Relaatioestetiikka

text: Esimerkkinä relaatioestetiikasta on pidetty Guggenheim-museossa New Yorkissa vuonna 2008 järjestettyä kymmenen taiteilijan näyttelyä "theanyspacewhatever", jossa kymmenen taiteilijaa (Angela Bulloch, Maurizio Cattelan, Liam Gillick, Douglas Gordon, Pierre Huyghe, Jorge Pardo, Philippe Parreno, Rirkrit Tiravanija, Dominique Gonzalez-Foerster ja Carsten Höller) esittivät teoksiaan.


title: Relaatioestetiikka

text: Heta Kuchkan teoksia on nähty relaatioestetiikkana.


title: Markku Keränen

text: Markku Tapani Keränen (s. 1945 Salla) on suomalainen taidemaalari. Hän on tehnyt suurikokoisia henkilömaalauksia, jotka kuvastelevat lähimenneisyyden tunnelmia. Niiden väritys on rohkeaa ja pelkistettyä. Figuratiivisuus on vuosien mittaan vähentynyt maalauksissa, vaikka ihminen onkin aina mukana. Teoksilla on näyttelyssä aina vain yksi nimi, kuten oli Aineen näyttelyssä 2007 "Sinitakkinen mies nousi autoon", joita oli 27 maalausta.


title: Markku Keränen

text: Keränen valmistui kuvaamataidonopettajaksi vuonna 1971. Hän asuu Espoossa.


title: Mer

text: Mer tai MER voi tarkoittaa:


title: Happiness Is a Warm Gun

text: Happiness Is a Warm Gun on rock-yhtye The Beatlesin vuonna 1968 nauhoitettu ja julkaistu monivivahteinen rockmusiikkikappale. Kappaleen on tehnyt pääasiassa The Beatlesin kitaristi John Lennon, mutta kappaleen tekijäksi on yhtyeen tapojen mukaan tekijätiedoissa merkitty Lennonin ohella yhtyeen bassokitaristi Paul McCartney, muodossa Lennon-McCartney. "Happiness Is a Warm Gun" sisältyy The Beatlesin kymmenennelle studioalbumille, "The Beatles". Kappale äänitettiin syyskuussa 1968 ja se julkaistiin 22. marraskuuta 1968, osana "The Beatles" -albumia.


title: Happiness Is a Warm Gun

text: John Lennon oli "The Beatles" -albumin teon aikaan erittäin tuottelias. Hän sai inspiraatioita pienistäkin seikoista, ja kun The Beatlesin tuottaja, George Martin esitteli Lennonille aselehteä, kiinnostui Lennon lehden kannessa olleesta otsikosta, 'Happiness is a warm gun' (suom. 'onni on lämmin ase'). Lennon tulkitsi lämpimän aseen tarkoittavan, että oli juuri ampunut jonkun, ja lauseen ristiriitainen sanoma kiehtoi häntä suuresti. Lennon sai inspiraation otsikon lauseesta, ja kirjoitti ja sävelsi pian "Happiness Is a Warm Gunin" loppuosan. Siitä tuli hieman balladimainen rocksävellys. On myös arveltu, että kappaleen nimen alkuperä on myös väännös peräisin "Tenavat"-sarjakuvan lausahduksesta 'Happiness is a warm puppy' (suom. 'onni on lämmin koiranpentu'). Lennonilla oli myös useita kymmeniä muita kappaleita valmiina albumille, mukaan lukien kaksi lyhyttä kappaletta, jotka hän oli jo hyllyttänyt. Toinen niistä oli hidastempoinen blues rock -sävelmä ja toinen raaka ja nopea hard rock -osuus. Lennon yhdisti kaikki nämä kolme kappaletta, joista syntyi lopulta "Happiness Is a Warm Gunin" eeppinen kokonaisuus. Kappale siis koostuu kolmen yhdistetyn, eri kappaleen jatkumosta.


title: Happiness Is a Warm Gun

text: Lennon kertoi myöhemmin, että kappaleen nimi ja sen eri osissa olevat tietyt viitteet viittaavat hänen seksuaalisiin haluihinsa hänen naisystäväänsä Yoko Onoa kohtaan, jonka kanssa hän oli juuri aloittanut suhteen. Kappaleen on huhuttu kertovan myös huumeista, heroiinista erityisesti, mutta tämän merkityksen Lennon kielsi.


title: Happiness Is a Warm Gun

text: The Beatlesin jäsenten keskinäiset välit olivat melko viileät "The Beatles" -albumin levytyksen aikoihin. Yhtyeen sisällä oli musiikillisia erimielisyyksiä (John Lennon oli kiinnostunut musiikillisista kokeiluista ja yhteiskunnallisesti kantaa ottavista protestilauluista perinteisen Beatles-musiikin ohella, George Harrison halusi hengellisempää ja intialaistyylistä musiikkia, kun taas Paul McCartney halusi jatkaa The Beatlesin perinteistä pop-, rock- ja pop rock -linjaa).


title: Happiness Is a Warm Gun

text: Beatlesin jäsenet Harrison ja McCartney olivat turhautuneita siihen, että Lennon toi naisystävänsä Onon jatkuvasti mukaan levytyssessioihin, Lennon, Harrison ja The Beatlesin rumpali Ringo Starr puolestaan olivat ärsyyntyneitä McCartneyn jatkuvasta määräilystä. Lisäksi Harrison oli tyytymätön hänen kappaleidensa näkyvyyteen The Beatlesin albumeilla, arvostetun ja tuotteliaan lauluntekijäkaksikon Lennon ja McCartney kappaleet olivat aina olleet valtava enemmistö Beatlesin albumeilla ja myös Beatlesin jäsenten perustama levy-yhtiö Apple Records toi lisää paineita muutenkin maailman seuratuimpien muusikkojen niskaan. Välit olivat kireät, mutta kun yhtye alkoi työstää "Happiness Is a Warm Gunia", hitsautui yhtye jälleen tiivisti yhteen sitä tehdessään. Kappaleessa oli kolme niin erilaista osiota ja runsaasti vaikeita kohtia ja rytmejä, että yhtyeen jäsenten täytyi paneutua kappaleen levytykseen kaikella keskittymisellä ja sysätä erimielisyydet syrjään. Beatles työsti kappaletta kaksi päivää ja kaikki Beatlet olivat sillä tiiviisti mukana. McCartney onkin sanonut, että "Happiness Is a Warm Gun" on "The Beatles" -albumin ainoita 'todellisia Beatles-kappaleita', sillä kappaleen parissa työskenneltiin täydellä teholla yhtenäisesti, yhtyeenä."Happiness Is a Warm Gun" on erittäin arvostettu, monivivahteinen klassikko, niin The Beatlesin tuotannossa kuin rock-musiikissakin. Arvostettu musiikkilehti Rolling Stone listasi kappaleen sijalle 24 listassaan 100 Greatest Beatles Songs, jossa lehden toimitus listasi mielestään sata parasta The Beatlesin kappaletta. "The Beatles" -albumi, jolla "Happiness Is a Warm Gun" esiintyy, oli saman julkaisun listalla 500 Greatest Albums of All Time, jolla julkaisu listasi kaikkien aikojen 500 parasta albumia, sijalla 10. Perusteluissa ja albumin parhaita kappaleita nimettäessä mainittiin "Happiness Is a Warm Gun". Myös The Beatlesin jäsenet pitävät kappaleesta: John Lennon on sanonut pitävänsä siitä, ja Paul McCartneyn ja George Harrisonin mielestä se on "The Beatles" -albumin paras kappale.


title: Happiness Is a Warm Gun

text: Kun laulu julkaistiin vuonna 1968 osana "The Beatles" -albumia, se joutui sensuurin osaksi Amerikassa ja Iso-Britanniassa seksuaalisten viittaustensa vuoksi, eikä sitä sen takia juurikaan soitettu radiossa.


title: Thrinaxodontidae

text: Thrinaxodontidae on sukupuuttoon kuollut terapsidien heimo. Se kuuluu kynodontteihin, ja sen jäsenet elivät myöhäisen permikauden ja varhaistriaskauden aikana. Heimon tyyppisuku on "Thrinaxodon". Thrinaxodontidae on läheisempää sukua nisäkkäille kuin "primitiivisempi" Galesauridae-heimo.


title: Thrinaxodontidae

text: Muokattu Botha et al. 2007:


title: Skohan talo

text: Skohan talo oli Helsingin keskustassa, päärautatieasemaa vastapäätä, Kaivokadun ja Keskuskadun kulmauksessa sijainnut rakennus. Sen suunnittelivat arkkitehdit Theodor Höijer ja F. A. Sjöström 1870-luvulla. Nelikerroksinen asuin- ja liikerakennus edusti uusrenessanssista tyylisuuntaa. Talon rakennutti Suomen Valtionrautatiet (SVR) rautatieläisten asuintaloksi.


title: Skohan talo

text: Rakennus purettiin vuonna 1965, kun sen tilalle haluttiin pystyttää tehokkaampi liikerakennus. Tilalle nousi 1967 Viljo Revellin ja Heikki Castrénin suunnittelema yhdeksänkerroksinen City Center. Rakennus tunnetaan paremmin nimellä Makkaratalo.


title: Skohan talo

text: Skohan talo sai epävirallisen nimensä suojeluskuntajärjestön perustamasta Oy Skoha Ab:sta, joka piti talossa päämyymäläänsä vuodesta 1930 asti. Talo tunnettiin myös rautatieläisten asuintalona.


title: Tuoppi (ravikilpailu)

text: Tuoppi-ajot olivat Forssassa Pilvenmäen raviradalla vuosina 1972–1998 järjestettyjä suomenhevosten ja lämminveristen suurkilpailuja.


title: Tuoppi (ravikilpailu)

text: Erityisen tunnettu oli lämminveristen Kansainvälinen Tuoppi, joka oli Suomen ensimmäinen kansainvälinen ravikilpailu. Se oli 1970-luvulla maan merkittävin ravikilpailu, joka houkutteli mukaan kotimaisten lisäksi myös useita ruotsalaisia huippuhevosia. 1980- ja 1990-lukujen vaihteen jälkeen Tuopit menettivät merkitystään useiden muiden suurkilpailuiden paineessa, muun muassa paikallaan pysyneen palkintotason vuoksi ja lopulta molemmat lakkautettiin vuoden 1998 jälkeen. Pilvenmäki on myöhemminkin järjestänyt joitakin ravilähtöjä Tuoppi-nimellä, mutta kuitenkin ilman aikaisempaa suurkilpailu-statusta.


title: Versoul

text: Versoul Oy on Kari Niemisen vuonna 1994 perustama yritys, joka tekee Versoul-merkkisiä kitaroita. Kitarat valmistaa Nieminen itse, ja vuonna 2008 Nieminen kertoi niitä valmistuvan noin neljäkymmentä vuodessa. Versoul-kitarat ovat maailmalla arvostettuja ja niitä käyttävät useat tunnetut kitaristit.


title: Versoul

text: Nieminen teki teki ensimmäisen kitaransa 12-vuotiaana ja ensimmäisen hän myi luokkatoveri Riku Mattilalle. Nieminen valmistui Taideteollisesta korkeakoulusta teolliseksi muotoilijaksi vuonna 1989 ja oli sen jälkeen samassa korkeakoulussa tuntiopettajana. Opettajan työ jäi vuonna 1994, kun hän perusti kitaroita valmistavan Versoulin. Nieminen teki messumatkan Yhdysvaltoihin vuonna 1995 saadakseen kontakteja ja saikin Versoul-kitaroille jälleenmyyjäksi kalifornialaisen Westwood Musicin. Kyseisessä kaupassa kävi The Who -yhtyeen laulaja-kitaristi Roger Daltrey, joka mieltyi Versoulin akustiseen kitaraan ja hankki Niemiselle lisää kontakteja. Nieminen suuntasi jo alussa ulkomaan kitaramarkkinoille, ja sai merkilleen uskottavuutta Yhdysvalloissa ja Englannissa.


title: Versoul

text: Nieminen käyttää kitaroissaan paljon suomalaisia puulajeja. Runkopuu on tervalepästä, kaulat ja rungot haavasta. Hän käyttää myös kuusta sekä visa- ja loimukoivua. Vuonna 2008 Versoul-kitarat maksoivat vähimmillään kolmetuhatta euroa ja valikoimaan kuuluivat akustiset-, sähkö- ja baritonikitarat sekä sitarin ja kitaran välimuodot. Sittemmin valikoimaan ovat tulleet myös elektroakustiset kitarat, resonaattorikitarat sekä akustiset- ja sähköbassot.


title: Versoul

text: Vuoden 2008 uutisessa Nieminen kertoi tekevänsä noin neljäkymmentä kitaraa vuodessa työhuoneessaan Helsingin Pitäjänmäessä, eikä tarkoitus ollut siirtää tuotantoa teolliseksi sarjatuotannoksi. Versoulin kitaroita ostavat kitaristien lisäksi myös keräilijät ja pankkiirit sijoituksina. International Herald Tribune -sanomalehdessä oli artikkeli arvokitaroista sijoituskohteena, jossa esimerkkinä käytettiin Versoulia. Versoul-kitaroista on arvioita alan lehdissä, ja niissä niitä kiitetään täyteläisestä soinnista ja äänen puhtaudesta.


title: Versoul

text: Versoul-kitaroita käyttävät muun muassa The Who -yhtyeen Roger Daltrey ja Pete Townshend, The Rolling Stones -yhtyeen Ronnie Wood ja Keith Richards sekä ZZ Top -yhtyeestä Billy Gibbons. Myös John Fogerty, Eric Clapton, Kenny Burrell ja Allan Holdsworth käyttävät Versoul-kitaroita.


title: Kari Nieminen

text: Kari Nieminen on suomalainen teollinen muotoilija ja kitaravalmistaja, joka perusti tunnetun kitarayritys Versoul Oy:n vuonna 1994. Nieminen valittiin Vuoden teolliseksi muotoilijaksi vuonna 1998.


title: Kari Nieminen

text: Nieminen on oululaislähtöinen ja kävi Oulunsalon kansakoulua ja Nuottasaaren koulua. Ylioppilaaksi hän kirjoitti Oulun Lyseon lukiosta. Ensimmäisen kitaransa Nieminen teki 12-vuotiaana ja ensimmäisen hän myi luokkatoveri Riku Mattilalle. Nieminen valmistui Taideteollisesta korkeakoulusta teolliseksi muotoilijaksi vuonna 1989 ja oli sen jälkeen samassa korkeakoulussa tuntiopettajana. Opettajan työ jäi vuonna 1994, kun hän perusti kitaroita valmistavan Versoulin. Nieminen tekee kitaransa työhuoneessaan Helsingin Pitäjänmäessä. Hänen tekemiään kitaroita soittaa mm. The Rolling Stones -yhtyeen Ronnie Wood.


title: Progalesaurus

text:
Progalesaurus (nimen merkitys: "”ennen kärppäliskoa”") on sukupuuttoon kuollut terapsidisuku. Se eli varhaistriaskaudella ja kuuluu kynodonttien alalahkoon ja heimoon Galesauridae. Sukuun luetaan yksi laji, "Progalesaurus lootsbergensis".
Muokattu Botha et al. 2007:
Sidor & Smith, 2004:


title: Alfred von Hedenström

text: Alfred von Hedenström (1869 – 1927) oli kansallisuudeltaan ruotsalainen poliittinen historioitsija. Hän vietti elämänsä pääosin Venäjän keisarikunnassa ja Baltian maissa tutkien taloudellisia ja poliittisia oloja ja kirjoittaen niistä saksaksi. Vuonna 1900 hänestä tuli dosentti Riian polyteknilliseen opistoon. Vuodesta 1919 hän toimi itsenäisessä Latviassa Riian yliopiston dosenttina.


title: Liitto–Lehdistö-ottelu

text: Liitto–Lehdistö-ottelu on perinteinen pesäpallo-ottelu, jota pelattiin aikanaan Itä–Länsi-arvo-ottelun rinnalla. Myöhemmin tapahtuma lopetettiin, koska se ei oikein innostanut yleisöä.


title: Liitto–Lehdistö-ottelu

text: Pesäpalloliiton (PPL) ja TUL:n keskinäiset ottelut tulivat tiensä päähän vuonna 1955 liittojen välikin kautta. Kyseisiä otteluita korvaamaan pesäpalloliitto suunnitteli Liitto–Lehdistö-ottelun. Ensimmäinen ottelu pelattiin Turussa 1956. Joitakin otteluita pelattiin jo 1940-luvulla. Jokavuotiseksi perinteeksi Liitto–Lehdistö-ottelut vakiintuivat kuitenkin vasta vuosina 1956–1992. Tuona aikana pelattiin 40 ottelua, joista Liitto voitti 22, Lehdistö 16 ja kahdesti päädyttiin tasatulokseen.


title: Liitto–Lehdistö-ottelu

text: Joukkueiden kokoamisen aloitti PPL, joka nimesi ensin mielestään parhaat pelaajat omaan yhdistelmäänsä. Sen jälkeen lehdistön edustajat valitsivat omansa. Liiton etuoikeudesta huolimatta ottelut ovat olleet aikojen kuluessa tasaisia. Naisten Liitto–Lehdistö-ottelu otettiin arvo-otteluksi Itä–Lännen rinnalle vasta Pihtiputaalla kaudella 1983.


title: Liitto–Lehdistö-ottelu

text: Vuonna 2011 Liitto–Lehdistö-ottelu heräsi henkiin uudelleen 19 vuoden tauon jälkeen. Suomen parhaista pesäpalloilijoista kootaan joukkueet, joiden kokoonpanoista vastaavat Pesäpalloliiton ja tiedotusvälineiden valitsijat.


title: Mikael Seppälä

text: Hannu Mikael Seppälä (s. 8. maaliskuuta 1994 Ylivieska) on suomalainen jääkiekkopuolustaja, joka pelaa SM-liigajoukkue Kalevan Pallossa. Joukkueen urheilujohtaja Kimmo Kapanen on luonnehtinut häntä yleispuolustajaksi, joka hoitaa lähtökohtaisesti oman puolustuspään ja on käyttökelpoinen alivoimalla. KalPan sivusto mainitsee Seppälän myös raamikkaaksi puolustajaksi, joka tykkää pelata kovaa.


title: Mikael Seppälä

text: Seppälä on Ylivieskan Jääkarhujen kasvatti. Hän siirtyi 15-vuotiaana Kalevan Pallon C-nuoriin kaudeksi 2009–2010. Kaudella 2012–2013 Seppälä oli joukkueen A-nuorten tehokkain puolustaja tehoilla 9+18=27, joilla hän sijoittui koko A-nuorten SM-liigan puolustajien pistepörssissä kuudenneksi. Seppälä voitti myös KalPan sisäisen tehotilaston lukemalla +16. Kauden päätteeksi hänet palkittiin KalPan omilla Tuplajäät -kaudenpäättäjäisillä A-nuorten parhaana puolustajana.


title: Mikael Seppälä

text: Kaudella 2013–2014 Seppälä nousi KalPan SM-liigarinkiin. Hän esiintyi harjoituskaudella yhdessä European Trophyn ottelussa, mutta SM-liigadebyyttinsä Seppälä teki 27. joulukuuta 2013 Tampereen Ilvestä vastaan. Hän teki liigauransa avausmaalin 7. helmikuuta 2014 Pelicansia vastaan. Yhteensä Seppälä pelasi kauden aikana SM-liigassa 18 runkosarjaottelua tehopistein 1+2=3. Huhtikuussa 2014 hän teki vuoden mittaisen jatkosopimuksen KalPan kanssa.


title: Mikael Seppälä

text: Seppälä pelasi kaudella 2014–2015 KalPan lisäksi myös kymmenen ottelua lainalla Mestis-joukkue Kajaanin Hokissa, jonne hän siirtyi vuoden mittaisella sopimuksella seuraavaksi kaudeksi 2015–2016. Seppälä nimettiin joukkueen kapteeniksi. Hän oli kahdeksalla osumallaan Hokin eniten maaleja tehnyt puolustaja. Seppälä voitti myös joukkueen sisäisen tehotilaston lukemalla +21.


title: Mikael Seppälä

text: Kesken kauden 2016–2017, joulukuussa 2016 Seppälä palasi pitkällä, kevääseen 2019 asti ulottuvalla ja yhden optiovuoden sisältävällä sopimuksella Kalevan Palloon. Hän teki loppukaudella 31 runkosarjaottelussa tehot 1+4=5 ja 18 playoff-ottelussa kaksi maalia. Seppälä teki liigauransa ensimmäisen playoff-maalin neljännessä puolivälieräottelussa 27. maaliskuuta 2017 vieraissa Pelicansia vastaan. Hänen osumansa jäi KalPan 2–5-voittoon päättyneen ottelun ratkaisumaaliksi. Seppälä voitti kauden päätteeksi SM-hopeaa. Ensimmäisellä kokonaisella SM-liigakaudellaan 2017–2018 hän teki 59 runkosarja- ja kolmessa playoff-ottelussa tehot 4+6=10. Kaudella 2018–2019 Seppälä edusti KalPaa myös Spengler Cupissa, joka päättyi joukkueen voittoon. Tammikuussa 2019 hän teki KalPan kanssa 1+1-vuotisen jatkosopimuksen.


title: Mikael Seppälä

text: Seppälä on pelannut neljä poikien maaottelua.


title: Mikael Seppälä

text: Seppälä valmistui ylioppilaaksi Kuopion klassillisesta lukiosta syksyllä 2013.


title: Helsingin vapaaehtoisen palokunnan talo

text: Helsingin vapaaehtoisen palokunnan talo tai lyhyemmin (Helsingin) VPK:n talo oli Helsingin keskustassa, Ateneumin taidemuseon vieressä, osoitteessa Keskuskatu 7 (vuoteen 1928 Hakasalmenkatu) sijainnut rakennus. Ateneumin tapaan sen suunnitteli arkkitehti Theodor Höijer, ja myös se edusti runsaine julkisivukoristeluineen uusrenessanssista tyylisuuntaa. Rakennus valmistui vuonna 1889.


title: Helsingin vapaaehtoisen palokunnan talo

text: VPK:n talossa oli monenlaista toimintaa: tiloja vuokrattiin näyttelyiden, kokousten ja konserttien pitoon. Siellä esitettiin myös varhaisimpia Suomessa esitettyjä elokuvanäytäntöjä. Parvin ja kaksikerroksisin arkadein varustetussa juhlasalissa kokoontui myös Suomen yksikamarinen eduskunta vuosina 1907–1910. Rakennuksen julkisivua muokattiin rajusti, kun siitä 1920-luvulla tuli Suomen Liittopankin talo. 1930-luvulla Isänmaallinen kansanliike piti talossa Musta Karhu -ravintolaa. Sodan jälkeen Kalevalaiset naiset pitivät rakennuksessa "Kestikartano"-ravintolaa.


title: Helsingin vapaaehtoisen palokunnan talo

text: VPK:n talo purettiin vuonna 1967. Paikalle rakennettiin arkkitehti Heikki Castrénin suunnittelema toimistorakennus vuonna 1969.


title: VPK:n talo

text: VPK:n talolla tarkoitetaan vapaaehtoisen palokunnan taloa.


title: Miranda (televisiosarja)

text: Miranda on brittiläinen komediasarja, joka kertoo monin tavoin hieman kömpelöstä ja naiivista naisesta nimeltä Miranda ja hänen ystäväpiiristään. Miranda joutuu aina noloihin tilanteisiin ja yrittää korjata ne vielä nolommilla tempuilla. Hän asuu oman pienen pilailupuodin yläkerrassa. Mirandan hyvä ystävä on Stevie, joka työskentelee Mirandan apulaisena putiikissa. Mirandan lähipiiriin kuuluu myös irstas äiti Penny, Mirandan salainen ihastus ja lähikuppilan omistaja Gary ja entinen koulukaveri Tilly. Sarjassa on lisäksi useita vaihtuvia sivuhenkilöitä.


title: Miranda (televisiosarja)

text: Sarjan on käsikirjoittanut pääosaa näyttelevä Miranda Hart. Ennen televisiosarjan alkamista Hart teki vuonna 2008 BBC Radio 2:een sarjasta pilottijakson nimellä "Miranda Hart’s Joke Shop". Lisäksi kuunnelmasta tehtiin televisiosovitus. Virallisesti sarja alkoi marraskuussa 2009. Toistaiseksi viimeinen jakso nähtiin Isossa-Britanniassa uudenvuodenpäivänä 2015. Suomessa viimeinen jakso esitettiin syksyllä 2015.


title: Miranda (televisiosarja)

text: Heinäkuussa 2014 Hart ilmoitti, ettei sarjalle tehdä varsinaista jatkoa. Kuitenkin kesäkuussa 2015 Daily Express-lehden haastattelussa Hart kertoi, että hänestä olisi mielenkiintoista nähdä kuinka Miranda ja Gary jatkavat elämää yhdessä. Hän ei sulje pois sitä mahdollisuutta, että sarjalle tehdään jatkoa.


title: John Casken

text: John Arthur Casken (s. 15. heinäkuuta 1949 Barnsley, Yorkshire, Englanti) on brittiläinen säveltäjä. Hänen tuotantoonsa kuuluu ooppera "Golem" (1986/1988; kantaesitys Lontoossa 28. kesäkuuta 1989).


title: John Casken

text: Casken opiskeli Birminghamin yliopistossa ja sai Puolan hallituksen stipendin, jonka turvin hän opiskeli Varsovassa vuonna 1971 opettajanaan Andrzej Dobrowolski. Näihin aikoihin sai alkunsa Caskenin pitkäaikainen yhteys Witold Lutosławskiin ja hänen musiikkiinsa. Casken luennoi Birminghamin ja Durhamin yliopistoissa ennen pääsyään Manchesterin yliopiston musiikin professoriksi vuonna 1992.


title: John Casken

text: Caskenin varhaisessa tuotannossa on kuultavissa ajan puolalaissäveltäjien vaikutus. Jo 1970-luvulla hän kuitenkin kehitti yksilöllisemmän tyylinsä, joka edustaa joustavasti sarjallisuutta. Esimerkkinä tästä uudesta tyylistä on teos "Music for the Crabbing Sun" (1974).


title: Viidakkohaukat

text: Viidakkohaukat ("Leucopternis") on haukkojen (Accipitridae) heimoon kuuluva lintusuku.


title: Valkohaukka

text: Valkohaukka ("Leucopternis albicollis") on haukkojen heimon viidakkohaukkojen sukuun kuuluva lintulaji. Sitä tavataan Etelä- ja Keski-Amerikan maista Belizessä, Boliviassa, Brasiliassa, Kolumbiassa, Costa Ricassa, Ecuadorissa, El Salvadorissa, Ranskan Guianassa, Guatemalassa, Guyanassa, Hondurasissa, Meksikossa, Nicaraguassa, Panamassa, Perussa, Surinamessa, Trinidad ja Tobagossa sekä Venezuelassa.


title: Valkohaukka

text: Sen tärkeintä elinpiiriä ovat subtrooppiset ja trooppiset kosteat alavat metsät, mutta myös kuivat metsät ja kosteat vuoristometsät 1 500 metrin korkeuteen sekä viljellyt alueet. Populaation suuruudeksi arvioidaan 20 000–50 000 yksilöä. Amazonin alueen metsien hakkuun vuoksi populaation arvioidaan kuitenkin pienevän kolmessa sukupolvessa 25 prosenttia.


title: Jussi Ketola

text: Jussi Israel Ketola (16. huhtikuuta 1908 Lapua – 25. syyskuuta 1986 Helsinki) oli suomalainen yritysjohtaja ja vuorineuvos. Hän oli Jussi Ketola & Co ja sen edeltäjän Rakennustoimisto Jussi Ketolan toimitusjohtaja 1947–1986. Hän toimi myös elokuva-alalla Suomen Elokuvateatteriomistajien liiton johtokunnan puheenjohtajana 1952–1963 ja Suomen filmikamarin hallituksen jäsenenä 1952–1963 sekä laivanvarustamotoiminnassa 1970-luvulla neljällä aluksella.


title: Jussi Ketola

text: Ketola valmistui rakennusmestariksi Turun teknillisestä oppilaitoksesta 1934.


title: No Goodbyes

text: No Goodbyes on vuonna 1977 julkaistu kokoelma-albumi yhdysvaltalaisduo Daryl Hall ja John Oatesin tuotannosta. Levyllä on kolme aikaisemmin julkaisematonta, mutta jo vuonna 1973 levytettyä kappaletta.


title: No Goodbyes

text: Levy-yhtiö on Atlantic Recording Corporation, 75 Rockefeller Plaza, New York, N.Y. Emoyhtiö on Warner Communications Company.


title: No Goodbyes

text: Albumin on koonnut ja sen julkaisusta on vastannut John David Kalodner. Valokuvaaja on Benno Friedman ja taidesuunnittelusta on vastanut Bob Defrin.


title: No Goodbyes

text:
Daryl Hallin ja John Oatesin managerina on toiminut Tommy Mottola, Champion Entertainment Organization Inc.,
105 West 55th Street, Suite 7A, N.Y., N.Y. 10019."Lilly (Are You Happy)" on vuoden 1972 albumilta "Whole Oates" (Atlantic SD 7242), jonka on tuottanut Arif Mardin, ja tässä se on julkaistu Clean Records, Inc:n myötävaikutuksella.


title: No Goodbyes

text: "It's Uncanny", "I Want to Know You for a Long Time" ja "Love You Like a Brother" ovat aikaisemmin julkaisemattomia ja vuonna 1973 levytettyjä. Tuottajat ovat Arif Mardin, Daryl Hall & John Oates.


title: No Goodbyes

text: "Las Vegas Turnaround (the stewardess song)", "She's Gone" ja "When the Morning Comes" ovat vuoden 1973 albumilta "Abandoned Luncheonette" (Atlantic SD 7269), jonka on tuottanut Arif Mardin apulaisenaan Chris Bond.


title: No Goodbyes

text: "Can't Stop the Music (He Played It Much Too Long)" ja "Beanie G. and the Rose Tattoo" ovat vuoden 1974 albumilta "War Babies" (Atlantic SD 18109), jonka on tuottanut ja äänittänyt Todd Rundgren.


title: No Goodbyes

text: Kappaleiden musiikkikustantaja on Unichappel Music Co, Inc., BMI paitsi laulun "Lilly (Are You Happy)" osalta Young Ideas, ASCAP.


title: No Goodbyes

text: Äänittäjinä ja heidän apulaisinaan ovat toimineet Gene Paul, Lew Hahn, Jimmy Douglass, Joel Kerr, Alan Ade, Gene Perly ja David LaSage.


title: Lätäkkökatka

text: Lätäkkökatka ("Gammarus duebeni") on 1-2 cm pitkä katkojen lahkoon kuuluva äyriäinen, joka elää Itämeren rantavesissä, Suomessa erityisesti saariston kalliolammikoissa. Sitä tavataan myös muualla Pohjois-Atlantin rannikoilla ja Länsi-Euroopassa myös sisävesissä.


title: Animals (Martin Garrixin kappale)

text: Animals on hollantilaisen DJ Martin Garrixin kappale. Sen julkaisi Spinnin' Records 17. kesäkuuta 2013. Kappaleesta tuli artistin ensimmäinen kansainvälinen menestys ja se teki hänestä kaikista nuorimman DJ:n, joka on saavuttanut Beatportin listalla ensimmäisen sijan. Se on myös ensimmäinen instrumentaalikappale, joka saavutti Britannian singlelistan kärkisijan sitten Mr. Oizon "Flat Beatin" saavutuksen huhtikuulta 1999.


title: Hydrolaasit

text: Hydrolaasit ovat entsyymejä, jotka katalysoivat hydrolyysiä eli kovalenttisen sidoksen katkaisemista veden additioreaktiolla. Hydrolaasit ovat yksi kansainvälisen biokemian ja molekyylibiologian järjestön IUBMB:n (International Union of Biochemistry and Molecular Biology) määrittelemistä entsyymiluokista. Hydrolaasit osallistuvat muun muassa proteiinien, rasvojen, hiilihydraattien ja nukleiinihappojen aineenvaihduntaan. Monet hydrolaasit eivät ole kovinkaan substraattispesifisiä vaan hydrolysoivat useita kemiallisesta rakenteeltaan samankaltaisia yhdisteitä. Hydrolaasit nimetään systemaattisesti muodossa substraatti + hydrolaasi. Kaikkilla hydrolaasien luokkaan kuuluvilla entsyymeillä on EC-numeron ensimmäinen numero 3.


title: Hydrolaasit

text: Hydrolaasit jaetaan luokkiin niiden katalysoimien hydrolyysireaktioiden perusteella. Luokittelu on seuraava:


title: Chemins de fer du Jura

text: Chemins de fer du Jura (virallisesti "Compagnie des chemins de fer du Jura (C.J.)", lyhenne CJ) on sveitsiläinen liikenneyhtiö. Yhtiö toimii Luoteis-Sveitsissä, Juran, Neuchâtelin, ja Bernin kantonien alueella. Yhtiön kotipaikka on Tavannes. CJ harjoittaa rautatie-, linja-auto- ja tavaraliikennettä Juravuoristossa, La Chaux-de-Fonds'n–Tavannes'n–Delémontin–Porrentruyn alueella.


title: Chemins de fer du Jura

text: Chemins de fer du Jura aloitti toimintansa vuonna 1945 neljän rautatieyhtiön (CTN, RPB, RSC ja SC) yhdistyessä. CTN harjoitti junaliikennettä Tavannes – Tramelan – Le Noirmont -radalla. RPB:llä oli hallussaan Porrentruy–Bonfol-radan liikenne. Saignelégier–Glovelier-radalla oli RSG:n liikennettä. SC-yhtiön Saignelégier – La Chaux-de-Fonds -rata tuli fuusiossa CJ:n osaksi. Sittemmin CJ:hin on liitetty muun muassa saintimier'läinen Auto-Transports de l'Erguel -linja-autoyhtiö vuonna 2005.


title: Chemins de fer du Jura

text: CJ:n liikevaihto oli vuonna 2012 30 milj. CHF. Myyntituotot olivat noin 12 milj. CHF eli ne kattoivat noin 40 % kaikista kuluista. Rautatieliikenteen muuttuvat kulut olivat 13,4 milj. CHF. Rautatieverkon ylläpitoon kului 10,5 milj. CHF. Kannattavin liiketoiminta-alue oli meijeriautoliikenne. Henkilöstön määrä oli 151.


title: Chemins de fer du Jura

text: CJ:n junilla tehtiin vuonna 2012 1,4 miljoonaa matkaa ja henkilöliikenteen suorite oli 19 milj. henkilökilometriä. Ajetut reitit olivat vuoden 2012 aikana 1,0 milj. kilometriä. Linja-autoliikenteessä matkustajia oli 0,2 miljoonaa.


title: Chemins de fer du Jura

text: CJ:n rataverkon pituus on 85 kilometriä. CJ:n rata liittyy teknisesti Transports régionaux neuchâtelois’n (TRN) rataverkkoon La Chaux-de-Fonds’ssa sekä SBB:n rataverkkoon Porrentruyssa. Vaihtoyhteys muiden rautatieyhtiöiden juniin on lisäksi La Chaux-de-Fonds’ssa, Tavannesissa ja Glovelierissä (SBB). Rataverkko on pääosin kapearaiteinen (1000 mm) ja käyttöjännite on 1,5 kV tasavirtaa.


title: Juhani Tapaninen

text: Juhani Tapaninen on suomalainen muusikko ja fagottipedagogi.


title: Juhani Tapaninen

text: Tapaninen aloitti Radion sinfoniaorkesterin fagotistina v.1960. Hän toimi orkesterin varaäänenjohtajana vuosina 1967-1979, ja vuodesta 1979 alkaen fagottiryhmän äänenjohtajana. Hän jäi eläkkeelle vuonna 1995. Hän toimi myös Savonlinnan oopperajuhlaorkesterissa varaäänenjohtajana ja äänenjohtajana yli 30 vuoden ajan, juhlien perustamisesta aina vuoteen 1997 asti.


title: Juhani Tapaninen

text: Tapaninen on syntynyt Oulussa ja aloittanut muusikonuransa Oulun varuskuntasoittokunnassa trumpetilla ja tuuballa. Fagotistinura alkoi ranskalaisella fagotilla Aarne Viljavan johdolla, mutta soittimeksi vaihtui varsin pian saksalainen fagotti ja opettajaksi Emanuel Elola. Juhani Tapaninen jatkoi opintoja Wienissä professori Karl Öhlbergerin johdolla. Hän jatkoi vierailujaan Öhlbergerin alaisuudessa aina aktiivityöuransa loppuun saakka.


title: Juhani Tapaninen

text: Tapaninen opetti mm. Sibelius-akatemiassa, Helsingin konservatoriossa, Vantaan musiikkiopistossa ja useilla musiikkileireillä. Juhani Tapaninen on levyttänyt hänelle itselleen omistetun Kalevi Ahon Fagottikvinteton ja esittänyt teoksen muun muassa IDRS:n konferensissa Edinburghissa 1980. Hän esiintyi IDRS:n konferenssissa myös vuonna 1984, jolloin hän soitti Paavo Heinisen teoksen Gymel opus 29 fagotille ja ääninauhalle. Hän on myös tehnyt konserttikiertueen Japanissa vuonna 1991. RSO:n levytysten lisäksi Tapanisen fagotinsoittoa voi kuunnella vaikkapa Wigwamin Being-albumilla, Marjatta Meritähden lastenlevyillä tai Topi Sorsakosken levytyksessä Hurmio-tangosta.


title: Naisen muotokuva

text: Naisen muotokuva on seuraavien teosten nimi:


title: Rouva presidentti

text: Rouva presidentti tai Rouva Presidentti voi tarkoittaa seuraavia:


title: Suomen jalkapallomaajoukkue kesäolympialaisissa 1912

text: Suomen jalkapallomaajoukkue edusti Suomea vuoden 1912 olympialaisissa.


text: Suomi oli taistellut talven 1911–1912 ajan oikeudesta edustaa omaa maataan olympialaisissa ja lopulta siihen oli annettu oikeus. Joukkue aloitti olympiaturnauksen 3–2 jatkoaikavoitolla Italiasta. Seuraavassa ottelussa Suomi kohtasi Venäjän. Ottelu päättyi Suomen 2–1 -voittoon, jonka myötä joukkue eteni välieriin.


text: Välierissä Suomi kohtasi Iso-Britannian, joka oli hallitseva olympiamestari. Iso-Britannia lepuutti ottelussa joitakin pelaajiaan ja pelaajat varoivat ylimääräistä kontaktia suomalaispelaajien kanssa. Iso-Britannia pyrkikin syöttelypelillä minimoimaan ylimääräisen liikkumisen. Ottelun toisella puolikkaalla Suomi onnistui muutamiin hyviin maalitilanteisiin erityisesti Artturi Nyyssösen ratkaisujen ansiosta.


title: Fulham

text: Fulham on kaupunginosa Lontoon Hammersmith and Fulhamin piirissä. Sitä rajoittaa pohjoisessa Chelsea ja etelässä Thamesjoki. Fulham on Lontoon suosituimpia asuinalueita, ja siellä on Lontoon kalliimpia asuinrakennuksia, vaikka vielä 1700-luvulla kaupunginosa oli tunnettu paikkana, jossa kauppiaat tulivat juomaan, uhkapelaamaan ja asioimaan prostituoiduilla. Fulhamin alueella pelaa kaksi Englannin pääsarjan jalkapallojoukkuetta, Fulham FC ja Chelsea FC. Siellä on myös monia puistoja ja monia tunnettuja ravintoloita.


title: 100 Greatest Beatles Songs

text: 100 Greatest Beatles Songs on musiikkijulkaisu Rolling Stonen vuonna 2010 julkaisema lista, jossa lehden toimitus listasi mielestään maailman menestyneimmän rock-yhtyeen, The Beatlesin 100 parasta kappaletta.


title: 100 Greatest Beatles Songs

text: Kappaleen sijoituksen ja nimen perässä mainitaan sulkeissa kappaleen pääasiallinen tekijä ja laulaja, albumi jolla kappale on alun perin julkaistu ja kappaleen julkaisuvuosi.


title: Grammen kone

text:
Grammen kone, Grammen kehä, Grammen magneetto, tai Grammen dynamo on ensimmäinen teollisuudessa laajemmin käytetty tasavirtageneraattori, joka on nimetty belgialaisen keksijänsä Zénobe Grammen mukaan. Grammen kone voi toimia sekä tasavirtaa kehittävänä generaattorina että sähkömoottorina.
Michael Faradayn esiteltyä sähköilmiöitä koskevat lakinsa sähkögeneraattoreiden kehitystä tehtiin monella taholla. Tulokset olivat hyötysuhteen osalta niin heikkoja, että taloudellista toimintaa ei juuri syntynyt. Vuonna 1860 A. Pacinott esitteli rengasankkurin, jota Gramme sitten paransi.


title: Grammen kone

text: Grammen generaattori esiteltiin 1871 Pariisissa. Tätä tehokkaaksi osoittautunutta generaattoria alettiin heti valmistaa. Vuonna 1872 Siemens julkisti oman generaattorinsa, jota kutsuttiin rumpugeneraattoriksi. Rumpurakenteella saatiin käämivyyhtien molemmat sivut hyötykäyttöön. Vuonna 1873 Gramme esitteli dynamoitaan teollisuusnäyttelyssä Wienissä. Hänen apulaisensa H. Fontaine yhdisti vahingossa kahden dynamon johdot toisiinsa. Kun höyrykone alkoi pyörittää toista dynamoa, toinenkin lähti pyörimään. Gramme ymmärsi tämän vahingon seurausten merkityksen: dynamosta oli tullut moottori, joka oli silloisia moottoreita tehokkaampi. Jo samassa näyttelyssä hän hyödynsi tätä esittelemällä dynamo-moottoriparia siten, että dynamo oli kahden kilometrin päässä pientä vesiputousta pyörittävästä moottorista. Gramme pystyi esittelemään sekä tehokkaan sähkömoottorin että sähkönsiirron kauempaa. Tätä pidetään käytännöllisen sähkötekniikan alkuna.


title: Luvattu maa (täsmennyssivu)

text: Luvattu maa tarkoittaa seuraavia asioita:


title: Franco Maria Malfatti

text: Franco Maria Malfatti di Monte Tretto (13. kesäkuuta 1927 Rooma – 10. joulukuuta 1991 Rooma) oli italiainen poliitikko ja toimittaja, joka oli useita kertoja maansa hallituksen jäsenenä sekä toimi myös Euroopan komission puheenjohtajana.


title: Franco Maria Malfatti

text: Malfati oli Ranskan kuninkaan Filip IV ja hänen puolisonsa Johanna Navarralaisen jälkeläinen. Hän oli keskeinen jäsen Italian Kristillisdemokraattisen puolueen johdossa, jossa hän toimi mm. poliittisen toimiston päällikkönä sekä muissa merkittävissä tehtävissä.


title: Franco Maria Malfatti

text: Poliittisen toiminnan ohessa hän toimi mm. kustannusyhtiö ”5 Lune” johdossa sekä ”Popolo” ja ”Discussione” päätoimittajana. Lisäksi hän kirjoitti Kristillisdemokraattisen puolueen muihinkin lehtiin kuteen "Per l'Azione", "Cronache Sociali" ja "Nuove Cronache".


title: Franco Maria Malfatti

text: Malfatti valittiin ensimmäisen kerran Italian parlamenttiin Perugia-Terni-Rietin vaalipiiristi vuonna 1958. Hänen valittiin uudelleen vuosien 1963, 1968, 1972, 1976, 1979, 1983 ja 1987 vaaleissa, joten hän oli vielä kuolleessan edustajainhuoneen jäsen.


title: Franco Maria Malfatti

text: Italian opetusministerinä (1973-78), Valtionvarainministerinä (1978-79) ja ulkoasiainministeri (1979-80).


title: Franco Maria Malfatti

text: Hän oli myöskin Euroopan komission kolmas presidentti vuosina1970-1972; jolloin hän erosi virastaan noustuaan ministerin virkaan Italiassa. Vuonna 1980 hän oli Italian valtuuskunnan johtajana Euroopan parlamentissa.


title: Franco Maria Malfatti

text: Poliittisesti Malfatti oli ajatuksissaan ja toimissaan lähellä Aldo Moron ryhmittymää.


title: Franco Maria Malfatti

text: Malfatti oli eräs Bilderberg-ryhmän kokouksiin osallistujista.


title: Franco Maria Malfatti

text: Malfatti oli naimisissa markiisitar Franca Spinolan kanssa.


title: Franco Maria Malfatti

text: Hänen perheensä lahjoitti hänen laajan ja merkittävän kirjaston Perugian yliopistolle.


title: Franco Maria Malfatti

text: Malfattin muistoksi on perustettu tiedekeskus Cintro Studi Politici e Sociali F. M. Malfatti.


title: Kymmenottelun Suomen-mestaruuskilpailut 1915

text: Kymmenottelun Suomen mestaruudesta kilpailtiin Kuopiossa 28. - 29. elokuuta 1915. Samassa yhteydessä ratkaistiin mestaruus myös tunninjuoksussa ja köydenvedossa. Otteluun ilmoittautui vain 7 urheilijaa ja näistäkin kolme jäi pois. Kilpailut alkoivat lauantai-iltana klo 18 sateisen ja kylmän sään merkeissä, sunnuntaina oli jo selkeää ja kohtalaisen lämmintä.


text:
Lajit taulukoitu järjestyksessä: 100 metriä, 110 m aidat, 400 metriä, 1 500 m, pituus, korkeus, seiväs, kuula, keihäs, kiekko.
Niemi ja Lindqvist kaatoivat aitajuoksussa kumpikin 3 aitaa ja jäivät näin ollen lajissa pisteittä.


text: Köydenveto mestaruuden saavutti "Osmon Ukot", joka voitti Riennon kaksi kertaa. Kansalliset kilpailut 1 500 metrin matkalla voitti Riennon E. Pitkänen 4.28,7 ja 5 000 metrillä Albin Stenroos 16.08,4.


title: Uimaseura Kangasalan Kuohu

text: Uimaseura Kangasalan Kuohu (UKK) on vuonna 2009 perustettu kangasalalainen uimaseura. Seura toimii Kangasalan uimahallissa Kuohussa. Seuran toimintamuotoja ovat nuorten ja aikuisten kilpa- ja harrasteuinti, erityisryhmien uinti, avovesiuinti ja avantouinti. Seuralla on jäseniä yli 400 (2013).


title: Marcello Fiasconaro

text: Marcello Fiasconaro (s. 19. heinäkuuta 1949 Kapkaupunki, Etelä-Afrikka) on italialainen keskimatkan juoksija. Fiasconaro juoksi 800 metrin maailmanennätyksen 1.43,7 Milanossa 27. kesäkuuta 1973. Hän saavutti hopeamitalin 400 metrillä ja pronssia 4 × 400 metrin viestijuoksussa Euroopan-mestaruuskisoissa Helsingissä vuonna 1971.


title: Marcello Fiasconaro

text: Marcellon isä Gregorio oli toisessa maailmansodassa italialainen lentäjä, joka ammuttiin alas Itä-Afrikassa, josta hän joutui sotavankeuteen Etelä-Afrikkaan. Sodan jälkeen hän jäi asumaan Etelä-Afrikkaan, avioitui paikallisen eteläafrikkalaisen kanssa. Asuinpaikkana heillä oli Kapkaupunki. Siellä heille syntyi Marcello-poika. Isä-Gregoriosta tuli sittemmin musiikin professori Kapkaupungin yliopistoon.


title: Marcello Fiasconaro

text: Marcello Fiasconaron ensimmäinen urheiluharrastus oli rugby, jossa hän saavuttikin paikallista menestystä. Hän oli vahva ja nopea rugbyn pelaaja. Valmentaja havaitsi hänen juoksijanlahjansa Marcellon ollessa 20-vuotias. Hän voitti Etelä-Afrikan sen hetkisiä huippunimiä kuten Danie Malanin 400 metrillä. Vuonna 1970 Marcello juoksi Potchefstroomissa, jossa paikalla oli italialainen naiskiekonheittäjä Carmelo Rado. Rado kuuli Marcellon italialaistaustasta, ja hän ilmoitti asiasta italialaisille urheilujohtajille. Tilanne oli otollinen, koska Etelä-Afrikan urheilijoilla ei ollut vallitsevan apartheid-politiikan vuoksi mahdollisuutta osallistua kansainvälisiin suurkilpailuihin, kuten olympialaisiin.


title: Marcello Fiasconaro

text: Italialaiset kutsuivat hänet Italiaan, jossa hän voitti Italian 400 metrin mestaruuden ajalla 45,7, joka oli samalla uusi Italian ennätys. Isänsä italialaistaustan perusteella hän sai nopeasti Italian kansalaisuuden ja oli valmis osallistumaan samana vuonna EM-kisoihin Helsingissä. Hän saavutti hopeaa 400 metrillä ajalla 45,49, joka säilyi Italian ennätyksenä kymmenen vuoden ajan vuoteen 1981. Viestissä hän juoksi ankkurina Italian pronssille. Seuraavana talvena hän juoksi sisähallissa uuden 400 metrin ME:n ajalla 46,1.


title: Marcello Fiasconaro

text: Varsin pian Marcello Fiasconaro huomasi lahjansa viittaavan enemmän kahden kierroksen eli 800 metrin juoksuun. Niinpä hän siirsikin ME:n nimiinsä Milanon kuuluisalla Arena-stadionilla. Tuloksena oli aika 1.43,7, joka siirsi historiaan Peter Snellin helmikuussa 1962 tekemän ja olympiavoittajien Ralph Doubellin lokakuussa 1968 Meksikon olympialaissa ja Dave Wottlen kesällä 1972 sivuaman ME:n 1.44,3 kuudella kymmenyksellä. Fiasconaro oli osoittanut valmiutensa juoksemalla kotona Etelä-Afrikassa saman päivän aikana 400 metriä 46,1 ja 800 metriä 1.44,7. Hänellä oli Etelä-Afrikassa myös kovia vastuksia, kuten 1 000 metrin ME:n nimiinsä ottanut Daniel Malan ja Dick Broberg.


title: Marcello Fiasconaro

text: Fiasconaron uralle jalkavaivat tuottivat ongelmia. Niinpä hän ei voinut osallistua vuoden 1976 Montrealin olympialaisiin.


title: Marcello Fiasconaro

text: Hän palasi urheilu-uransa jälkeen Etelä-Afrikkaan, jossa hän elää Johannesburgin alueella. Siellä hän toimii Italian konsulina.


title: Moisés Sizenando Coelho

text: Moisés Sizenando Coelho (8. huhtikuuta 1877 Cajazeiras – 18. huhtikuuta 1959) oli brasilialainen roomalaiskatolinen arkkipiispa. Hänet vihittiin papiksi 1. marraskuuta 1901 ja nimitettiin Cajazeirasin hiippakunnan johtoon 16. marraskuuta 1914. Piispaksi vihkiminen seurasi 2. toukokuuta 1915. Pääkonsekraattorina toimi Adauctus Aurélio de Miranda Henriques, jota avustivat Santino Maria da Silva Coutinho ja José Tomas Gomes da Silva.


title: Moisés Sizenando Coelho

text: Coelho sai 12. helmikuuta 1932 nimityksen Paraíban koadjuuttoriarkkipiispaksi sekä Beroean titulaariarkkipiispaksi, ja 16. elokuuta 1935 hänestä tuli Paraíban arkkipiispa. Hän toimi tässä virassa, kunnes kuoli 82 vuoden iässä.


title: Varsinaiset katkat

text: Varsinaiset katkat (Gammaridae) on katkojen lahkoon kuuluva äyriäisheimo. Heimoon kuuluu noin 40 sukua ja useita satoja lajeja Pohjoisen pallonpuoliskon merissä ja sisävesissä eläviä, yleensä sentin-parin pituisia äyriäisiä. Suomessa esiintyy kahdeksan sukuun "Gammarus" kuuluvaa lajia.


title: Kajaanin Hymy

text: Kajaanin Hymy oli kajaanilainen pesäpallon erikoisseura. Hymy oli Kajaanin Pallokerhon ja Sotkamon Jymyn naisjoukkueiden yhdistelmäjoukkue ja se pelasi kaksi kautta toiseksi korkeimmalla sarjatasolla Ykköspesiksessä ja kolme kautta, 1999-2001, pääsarjassa Superpesiksessä. Hymyn toiminnasta vastasi myös Sotkamon Jymyn miesjoukkueen taustaseura SuperJymy Oy.


title: Kajaanin Hymy

text: Seura pelasi ensimmäiset vuotensa Hiukan pesäpallostadionilla, sillä Kajaanin pesäpallokentällä ei ollut vaadittavaa hiekkatekonurmea. Hiekkatekonurmi valmistui kuitenkin heinäkuussa 2000, minkä jälkeen seura siirtyi pelaamaan kotikaupunkiinsa.


title: Kajaanin Hymy

text: Kauden 2001 päätteeksi Hymy putosi pääsarjasta ensin Ykköspesikseen ja tämän jälkeen Suomensarjaan. Joukkue nousi kuitenkin takaisin ylös, voittaen kauden 2004 päätteeksi Ykköspesiksen ja sai sarjapaikan Superpesikseen, jonka seura kuitenkin luovutti Sotkamolle. Junioreissa seura saavutti B-tyttöjen SM-hopeaa kaudella 1999.


title: Kajaanin Hymy

text: Vuoden tulokas:


title: Bukarestin rauha (1918)

text: Bukarestin rauhansopimus oli 7. toukokuuta 1918 allekirjoitettu rauhansopimus Romanian ja keskusvaltojen välillä, jolla Romania irtautui ensimmäisestä maailmansodasta. Romania ei koskaan virallisesti ratifioinut sopimusta ja se raukesi kokonaan maailmansodan päätyttyä keskusvaltojen tappioon saman vuoden lopussa.


title: Bukarestin rauha (1918)

text: Romania oli liittynyt maailmansotaan elokuussa 1916 ympärysvaltojen puolelle, mutta joutui nopeasti alakynteen. Saksan armeija valloitti ja miehitti suuren osan Romaniasta, myös pääkaupunki Bukarestin joulukuussa 1916, mutta Romanian armeija jatkoi taistelua maan koillisosissa. Kun Venäjä irtautui vallankumouksen seurauksena maailmansodasta Brest-Litovskin rauhansopimuksella, Romania jäi yksin itärintamalla ja sen asema kävi näin mahdottomaksi. Aselepo solmittiin 9. joulukuuta 1917, mutta rauhanneuvottelut pitkittyivät, sillä Romanian johto oli haluton hyväksymään nöyryyttäviä rauhanehtoja. Saksalaiset vauhdittivat asiaa miehittämällä loputkin maasta maaliskuussa 1918. Rauhansopimus allekirjoitettiin lopulta Bufteassa toukokuun 1918 alussa. Bukarestin sopimuksen osapuolina olivat Romanian ohella Saksa, Itävalta-Unkari, Bulgaria ja Ottomaanien valtakunta. Sopimuksessa Romania joutui palauttamaan eteläisen Dobrudzhan Bulgarialle ja vuokraamaan öljylähteensä Saksan käyttöön 90 vuoden ajaksi. Itävalta-Unkari sai oikeuden kontrolloida Romanian alueella sijaitsevia Karpaattien solia.


title: Bukarestin rauha (1918)

text: Bukarestin rauhansopimus hyväksyttiin kesä- ja heinäkuun 1918 aikana Saksan ja Romanian parlamenttien molemmissa kamareissa, mutta ratifioimisprosessia ei viety Romaniassa koskaan loppuun saakka, sillä kuningas Ferdinand I ei vahvistanut sopimusta allekirjoituksellaan. Lokakuussa 1918 Romanian hallitus irtisanoutui sopimuksesta ja maa liittyi uudelleen sotaan ympärysvaltojen puolelle. 11. marraskuuta ympärysvaltojen kanssa solmimassaan aselevossa Saksa tunnusti virallisesti Bukarestin ja Brest-Litovskin rauhansopimukset rauenneiksi.


title: João da Matha de Andrade e Amaral

text: João da Matha de Andrade e Amaral (8. helmikuuta 1898 – 7. marraskuuta 1954) oli brasilialainen roomalaiskatolinen piispa. Hänet vihittiin papiksi Nazarén hiippakuntaan 20. maaliskuuta 1921 ja nimitettiin Cajazeirasin hiippakunnan johtoon 24. maaliskuuta 1934. Piispaksi vihkiminen seurasi 20. toukokuuta. Pääkonsekraattorina toimi Sebastião Leme da Silveira Cintra, jota avustivat José Pereira Alves ja Ricardo Ramos de Castro Vilela.


title: João da Matha de Andrade e Amaral

text: De Andrade e Amaral sai 12. toukokuuta 1941 nimityksen Amazonasin ja 20. maaliskuuta 1948 Niteróin piispaksi, jona hän toimi, kunnes kuoli 56-vuotiaana virassa.


title: Bukarestin rauha

text: Bukarestin rauha voi tarkoittaa seuraavia rauhansopimuksia:


Viestijuoksun Suomen-mestaruuskilpailut 1915 olivat kuudennet viestijuoksun Suomen-mestaruuskilpailut. Kilpailut käytiin Helsingissä Eläintarhan urheilukentällä 19.–20. kesäkuuta 1915 Helsingin IFK:n järjestäminä. Kilpailuissa juostiin myös naisten 100 metrin henkilökohtainen mestaruuskilpailu.


title: Viestijuoksun Suomen-mestaruuskilpailut 1915

text: 3 000 metrin piirienvälisen joukkuejuoksun voitti Helsinki, toisena Finlands Svenska Gymnastik- och Idrottsförbund


title: Chris Weidman

text: Chris Weidman (s. 17. kesäkuuta 1984 Baldwin, New York) on yhdysvaltalainen vapaaottelija ja UFC:n entinen keskisarjan mestari. Ennen vapaaottelu-uraansa Weidman oli yksi Yhdysvaltain parhaista yliopistopainijoista. Hän opiskeli Hofstran yliopistossa.


title: Chris Weidman

text: Weidman aloitti vapaaottelu-uransa Ring of Combat -promootiossa, jossa hänen ensimmäinen ottelu käytiin 20. helmikuuta 2009. Weidman voitti ensimmäisen ottelunsa Reubem Lopesia vastaan kimuralla ensimmäisessä erässä. Huhtikuussa hän otteli toisen kamppailunsa Mike Stewartia vastaan, jonka Weidman voitti ensimmäisessä erässä teknisellä tyrmäyksellä lyönnein.


title: Chris Weidman

text: Jo kolmannessa ottelussaan Weidman pääsi ottelemaan Ring of Combatin keskisarjan mestaruudesta. Hallitseva mestari Uriah Hall oli vasta voittanut tuolloin vapaana olleen mestaruuden ja oli määrä puolustaa sitä ensimmäistä kertaa Weidmania vastaan. 24. syyskuuta 2010 käyty kamppailu päättyi ensimmäisessä erässä Weidmanin voittoon teknisellä tyrmäyksellä.


title: Chris Weidman

text: 3. joulukuuta 2010 Weidman puolusti mestaruuttaan ensimmäisen kerran Valdir Araújoa vastaan. Weidman voitti kolmieräisen kamppailun tuomuoriäänin. Mestaruuden jälkeen Weidman sai useita tarjouksia eri vapaaotteluorganisaatioilta ja oli aluksi lähimpänä allekirjoittaa sopimuksen Bellatorin kanssa, mutta epäselvien sopimusehtojen vuoksi Weidman ei suostunut sopimukseen. Hän sai sitä vastoin sen jälkeen tarjouksen UFC:ltä.


title: Chris Weidman

text: Weidman otteli ensi kerran UFC:ssä 3. maaliskuuta 2011 Alessio Sakaraa vastaan, korvattuaan loukkaantuneen Rafael Natalin. Hän voitti kamppailun tuomariäänin (30–27, 30–27, 30–27). Toisessa ottelussa Weidman voitti Jesse Bongfeldtin ensimmäisessä erässä giljotiinikuristuksella. Hänet palkittiin suorituksestaan Illan luovutus bonuksella. Marraskuussa 2011 Weidman kohtasi Tom Lawlorin, jonka hän voitti myös kuristuksella ensimmäisessä erässä.


title: Chris Weidman

text: 2012 Weidman kohtasi Demian Maian tammikuussa ja voitti kamppailun tuomariäänin (29–28, 30–27, 29–28). Heinäkuussa hän kohtasi vuoden toisessa ottelussaan Mark Muñozin, jonka Weidman voitti tyrmäyksellä toisessa erässä kyynärpää lyönnein. Voitto palkittiin myös Illan tyrmäys bonuksella.


title: Chris Weidman

text: Weidman oli lähes vuoden poissa ottelemisesta loukkaantumisten ja Hurrikaani Sandyn vuoksi. 6. heinäkuuta 2013 hän kohtasi Anderson Silvan keskisarjan mestaruudesta UFC 162 -tapahtumassa MGM Grand Garden Arenalla. Weidman päätti Silvan noin seitsemän vuotta kestäneen mestaruuskauden tyrmäyksellä toisessa erässä, kun Weidman yllätti Silvan pelleilemässä ja löi hänet maihin. Weidman uransa kymmennenessä vapaaottelussaan UFC:n keskisarjan mestaruuden. Se oli samalla hänen kuudes ottelu UFC:ssä. Weidman palkittiin myös Illan tyrmäys bonuksella, joka oli hänen toinen.


title: Chris Weidman

text: Heinäkuussa 2013 UFC:n puheenjohtaja Dana White ilmoitti Weidmanin ja Silvan välisen uusintaottelun käytävän UFC 168 -tapahtumassa joulukuussa 2013. Silva oli edellisen ottelun tapaan vedonlyönnin suosikki. Toisin kuin ensimmäisessä kohtaamisessa tällä kertaa Silva ei ryhtynyt pelleilemään, Weidman onnistui kuitenkin pudottamaan Silvan kertaalleen ensimmäisessä erässä. Ratkaisu tapahtui toisessa erässä, kun Weidman torjui Silvan alapotkun polvellaan, jonka myötä Silvan pohjeluu ja sääriluu menivät poikki. Tuomarina ollut Herb Dean päätti kamppailun saman tien ja Weidman julistettiin voittajaksi teknisellä tyrmäyksellä.


title: Chris Weidman

text: Weidman puolusti mestaruuttaan toisen kerran toista brasilialaista Lyoto Machida vastaan, joka oli siirtynyt keskisarjaan noin vuotta aikaisemmin. Kamppailu käytiin UFC 175 -tapahtumassa heinäkuussa 2014. Weidman onnistui puolustamaan mestaruuttaan voitettuaan kamppailun tuomariäänin (49-45, 48-47, 49-46). Ottelu palkittiin myös Illan kamppailu bonuksella.


title: Chris Weidman

text: Kolmannen kerran Weidman puolusti mestaruuttaan jälleen brasilialaista vastaan Vitor Belfortia, joka oli otellut edellisen kerran keskisarjan mestaruudesta 2011 Anderson Silvaa vastaan. Weidman kohtasi Belfortin toukokuussa 2015 ja voitti kamppailun ensimmäisessä erässä teknisellä tyrmäyksellä. Weidman palkittiin ottelun jälkeen Illan suoritus bonuksella.


title: Chris Weidman

text: Weidman menetti mestaruutensa joulukuun 2015 UFC 194 -tapahtumassa entiselle Strikeforce-mestarille Luke Rockholdille. Weidman tyrmättiin ottelun neljännessä erässä, kun Rockhold onnistui kaatamaan hänet mattoon epäonnistuneen potkun jälkeen ja sai lyönnein voiton teknisellä tyrmäyksellä. Weidman kärsi näin vapaaottelu-uransa ensimmäisen tappion. Kaksikon välinen ottelu palkittiin Illan kamppailu -bonuksella.


title: Chris Weidman

text: Weidmanin oli määrä kohdata Rockhold uusintaottelussa kesäkuussa 2016 UFC 199 -tapahtumassa, mutta joutui jättämään kamppailun väliin toukokuussa sattuneen välilevynpullistuman vuoksi. Syyskuussa 2016 Weidman allekirjoitti kuuden ottelun sopimuksen UFC:n kanssa ja kohtasi marraskuussa 2016 olympiatason painijan Yoel Romeron, joka oli voittanut kaikki seitsemän kamppailua UFC:ssä. Weidman hävisi ottelun teknisellä tyrmäyksellä Romeron osuttua häntä hyppypolvipotkulla päähän kolmannen erän alussa.


title: Chris Weidman

text: Weidmanin tappioputki sai jatkoa, kun hän kohtasi Gegard Mousasin huhtikuussa 2017. Mousasi osui polvella Weidmania päähän kahdesti toisessa erässä, kun Weidmanin kädet olivat lähellä mattoa. Tuomari keskeytti kamppailun luultuaan jälkimmäisen osuman olleen laiton. Weidman annettiin toipua, mutta tuomarin katsottua sillä välin uusintana tapahtumaa videolta osuma katsottiin olevan laillinen. Lääkärit eivät antaneet Weidmanin jatkaa kamppailua ja Mousasi julistettiin voittajaksi teknisellä tyrmäyksellä. Heinäkuussa 2017 Weidman kohtasi Kelvin Gastelumin "" -tapahtumassa. Hän onnistui katkaisemaan kolmen ottelun tappioputkensa voittamalla Gastelumin käsitriangelikuristuksella kolmannessa erässä.


title: Chris Weidman

text: NCAA


title: Chris Weidman

text: NJCAA


title: Chris Weidman

text: UFC


title: Bukarestin rauha (1913)

text: Bukarestin rauhansopimus oli 10. elokuuta 1913 allekirjoitettu rauhansopimus, joka päätti toisen Balkanin sodan. Sodassa Bulgaria oli sotinut yksinään Serbiaa, Romaniaa ja Kreikkaa vastaan, jotka olivat olleet sen liittolaisia aiemmin käydyssä ensimmäisessä Balkanin sodassa Turkkia vastaan. Bulgaria ei ollut hyväksynyt Turkilta vallattujen alueiden jakoa ensimmäisen sodan jälkeen, mutta kärsi tappion toisessa sodassa. Bukarestin rauhassa Makedonian pohjois- ja keskiosat annettiin Serbialle ja eteläosat Kreikalle sekä eteläinen Dobrudzha Romanialle. Bulgaria sai pitää pienen osan Makedoniasta sekä pätkän Egeanmeren rannikkoa, mukaan lukien Alexandroúpolin satamakaupungin.


title: Martinho Lammers

text: Martinho Lammers (s. 22. joulukuuta 1939 Nienborg) on saksalaissyntyinen, Brasiliassa toiminut roomalaiskatolinen piispa. Hänet vihittiin fransiskaanien papiksi 22. heinäkuuta 1967. Hän toimi Óbidosin alueprelatuurin johdossa 1970-luvulta siihen saakka, kunnes erosi tehtävistään 28. tammikuuta 2009. Hänet konsekroi piispaksi 4. lokakuuta 1979 Alberto Gaudêncio Ramos, jota avustivat Tiago Miguel Ryan ja Arcângelo Cerqua.


title: Selfie

text: Selfie tarkoittaa henkilön omasta itsestään ottamaa valokuvaa. Tyypillisesti selfie otetaan älypuhelimella tai verkkokameralla ja julkaistaan jossakin sosiaalisen median palvelussa. Selfiet otetaan usein nopeasti, ja ne saattavat olla epäselviä tai kuvakulmaltaan vinoja. Kuvat jaetaan usein yhteisöllisten viestimien kautta, esimerkiksi Instagramissa, Facebookissa tai Twitterissä. Selfiet ovat usein vapaamuotoisia kuvia, jotka otetaan pitämällä kameraa omassa kädessä tai peilin kautta kuvaamalla. Tavallisesti kuvassa esiintyy vain valokuvaaja itse. Usean henkilön pikamuotokuvia sanotaan "ryhmäselfieiksi" tai "frendsieksi".


title: Selfie

text: Oxfordin sanakirjat valitsi "selfien" vuoden 2013 englanninkieliseksi sanaksi. Sanakirjojen mukaan sanaa "selfie" on käytetty englannin kielessä jo kymmenisen vuotta. "Selfie" on lyhennetty ja johdettu sanasta "selfportrait" (omakuva).


title: Selfie

text: "Selfie" on ollut suosittu puheenaihe mediassa vuosina 2013–2014.


title: Selfie

text: Kotuksen blogissa ja Helsingin Sanomissa ehdotettiin 2014 sanan suomenkieliseksi vastineeksi sanaa ”meitsie”. Se viittaa sanaan "meitsi", jota käyttäessään puhuja haluaa kiinnittää muiden huomion omaan toimintaansa. "Meitsi"-sanan sivusävy viittaa myös oman toiminnan kommentoinnin kehumiseen, minkä vuoksi sitä saatetaan käyttää ilmaisemaan itseironiaa. ”Meitsien” käyttökelpoisuuteen on vedottu juuri siksi, että kyse on jollain tapaa itseironisista kuvista, omakuvista joita puhuja ei ota aivan tosissaan ja joille hän voi itsekin vähän naureskella.


title: Selfie

text: Englantilaisen lastensuojelujärjestön NSPCC:n johtajan mukaan hälyttävä määrä nuoria oli soittanut vuonna 2014 järjestön ylläpitämään lasten ja nuorten palvelunumeroon ulkonäköhuolten vuoksi. Johtaja arvelee, että että soittomäärien nousu on yhteydessä sosiaalisen median ja selfieiden suosion kasvuun.


title: Selfie

text: Sosiaalisen median omakuvissa rakennetaan myös itsetuntoa, koska ihmisen identiteetti rakentuu sosiaalisessa vuorovaikutuksessa. Asiantuntija toteaa, että identiteetti ei kuitenkaan voi olla pelkät selfie-kuvat tai ulkonäkö, vaan tärkeää on myös se, mitä muuta ympärillä, reaalimaailmassa on.


title: Selfie

text: Selfie-kulttuuriin liittyy oleellisesti kuvien jakaminen sosiaalisessa mediassa. Siksi niitä otetaan älypuhelimilla ja tableteilla, ei niinkään kameralla.


title: Selfie

text: Jotta kuva-alaan mahtuisi riittävästi ympäristöä tai kavereita, puhelin saatetaan haluta viedä kauemmaksi kuin käsivarren mitan päähän. Tähän tarkoitukseen on kehitetty selfiekeppi, jossa pitkän varren päässä on laitteisto, joka mahdollistaa kameran etälaukaisun.


title: Selfie

text: Selfieitä otetaan myös korkeissa tai muuten vaarallisissa paikoissa, mistä on aiheutunut kuolemantapauksia muun muassa putoamisten vuoksi.


title: Alberto Gaudêncio Ramos

text: Alberto Gaudêncio Ramos (30. maaliskuuta 1915 Belém do Pará – 26. marraskuuta 1991) oli brasilialainen roomalaiskatolinen arkkipiispa. Hänet vihittiin papiksi Belém do Parán arkkihiippakuntaan 1. lokakuuta 1939. Hänet nimitettiin Amazonasin piispaksi 30. elokuuta 1948, ja piispaksi konsekroinnin suoritti 1. tammikuuta 1949 Jaime de Barros Câmara, jota avustivat Mário de Miranda Vilas-Boas ja Anselmo Pietrulla.


title: Alberto Gaudêncio Ramos

text: 16. helmikuuta 1952 Amazonasin hiippakunnasta tehtiin Manausin arkkihiippakunta, ja Ramos sai nimityksen sen johtoon. 9. toukokuuta 1957 hänet nimitettiin Belém do Parán arkkipiispaksi, jona hän toimi, kunnes jäi eläkkeelle 4. heinäkuuta 1990.


title: Mega Brands

text: Mega Brands on kanadalainen leluvalmistaja, jonka omistaa Mattel. Yrityksen perustivat vuonna 1967 Victor Bertrand ja hänen vaimonsa Rita Bertrand. Tuolloin yrityksen nimenä oli Ritvik Toys. Mega Brands valmistaa muun muassa Mega Bloks -rakennuspalikoita.


title: Party and play

text: Party and play (PNP tai PnP) tai chemsex on tiettyihin päihteisiin liittyvä ilmiö ja käsite, johon kuuluu stimuloivan huumeen nauttiminen ja sitä seuraava intensiivinen, tunti- tai jopa vuorokausien taukoamaton seksi ryhmissä, pareissa tai virtuaalisesti. PnP-harrastajat hakevat samanmielistä seuraa tätä nimenomaista tarkoitusta varten. Merkittävimmät PnP-alakulttuuriin yhdistettävät huumeet ovat metamfetamiini ja crack. PnP-harrastajat käyttävät tehokkaasti hyväkseen sosiaalista mediaa, jossa on syntynyt verkostoja ja applikaatioita jotka edesauttavat PnP-henkisen seuran (ja asiaan kuuluvien huumeiden) löytämistä.


title: Party and play

text: PnP käsitteenä liittyy usein, muttei ainoastaan, alakulttuuri-ilmiönä miesten väliseen seksiin.


title: Arcângelo Cerqua

text: Arcângelo Cerqua PIME (2. tammikuuta 1917 Giugliano di Campania – 16. helmikuuta 1990) oli italialaissyntyinen, Brasiliassa toiminut roomalaiskatolinen piispa. Hänet vihittiin papiksi 29. kesäkuuta 1940 ja nimitettiin Parintinsin apostoliseksi hallitsijaksi 15. maaliskuuta 1956. 4. helmikuuta 1961 hänet nimitettiin sen prelaatiksi ja Olbian titulaaripiispaksi. Piispaksi konsekroinnin suoritti 14. toukokuuta 1961 Armando Lombardi, jota avustivat João de Souza Lima ja Aristide Pirovano. Cerqua erosi tehtävistään 26. toukokuuta 1978, mutta sai 30. lokakuuta 1980 nimityksen Parintinsin piispaksi, jona hän toimi, kunnes erosi 15. heinäkuuta 1989.


title: Arcângelo Cerqua

text: Cerqua osallistui Vatikaanin toiseen kirkolliskokoukseen.


title: Bernardo Johannes Bahlmann

text: Bernardo Johannes Bahlmann (s. 10. joulukuuta 1960 Visbek) on saksalaissyntyinen, Brasiliassa toimiva roomalaiskatolinen piispa. Hän liittyi fransiskaaneihin 4. lokakuuta 1991 ja sai pappisvihkimyksensä 12. heinäkuuta 1997. Hänet nimitettiin Óbidosin prelaatiksi 28. tammikuuta 2009, ja piispaksi vihkiminen seurasi 9. toukokuuta. Pääkonsekraattorina toimi Felix Genn, jota avustivat Martinho Lammers ja Heinrich Timmerevers.


title: Bernardo Johannes Bahlmann

text: Bahlmann asetettiin virkaansa prelaattina 23. toukokuuta 2009. Hän sai 9. marraskuuta 2011 nimityksen Óbidosin piispaksi.


title: Constantin Prezan

text: Constantin Prezan (27. tammikuuta 1861 Butimanu – 27. elokuuta 1943 Bukarest) oli romanialainen sotapäällikkö, joka toimi Romanian armeijan ylipäällikkönä ensimmäisen maailmansodan loppuvaiheessa.


title: Constantin Prezan

text: Prezan suoritti sotilaskoulutuksensa Romaniassa ja Ranskassa. Hän palveli aluksi Romanian pääesikunnassa ja myöhemmin kuningas Ferdinand I:n adjutanttina. Kun Romania liittyi ensimmäiseen maailmansotaan elokuussa 1916 ympärysvaltojen puolelle, Prezan nimitettiin komentamaan neljättä armeijaa, joka hyökkäsi Itävalta-Unkarille kuuluneeseen Transylvaniaan. Arthur Arz von Straussenbergin komentama Itävalta-Unkarin ensimmäinen armeija kuitenkin ajoi lokakuun alkuun mennessä romanialaiset takaisin Karpaattien yli ja seuraavan vuoden aikana itävaltalaiset ja saksalaiset valtasivat suurimman osan Romaniasta. Prezan nimitettiin joulukuussa 1916 pääesikunnan päälliköksi ja vuotta myöhemmin myös asevoimien ylipäälliköksi, kun kuningas Ferdinand luopui ylipäällikkyydestä. Pian sen jälkeen Romania joutui solmimaan keskusvaltojen kanssa raskaan aselevon ja Bukarestin rauhansopimuksen.


title: Constantin Prezan

text: Romania liittyi uudelleen sotaan hieman ennen sen päättymistä 10. marraskuuta 1918 ja miehitti seuraavana vuonna Transylvanian. Prezan jatkoi ylipäällikkönä aina vuoteen 1920. Kuningas Kaarle II:n valtaistuimelle nousuun vuonna 1930 liittyneen poliittisen kriisin yhteydessä Prezan kutsuttiin vielä takaisin palvelukseen ja ylennettiin sotamarsalkaksi. Kuningas antoi hänelle tehtävän muodostaa maahan uusi hallitus, missä hän ei kuitenkaan onnistunut. Hän vetäytyi pian sen jälkeen eläkkeelle.


title: Alejandro Fernández Feo-Tinoco

text: Alejandro Fernández Feo-Tinoco (6. syyskuuta 1908 – 17. syyskuuta 1987) oli venezuelalainen roomalaiskatolinen piispa. Hänet vihittiin papiksi 25. lokakuuta 1931 ja nimitettiin San Cristóbal de Venezuelan hiippakunnan johtoon 23. huhtikuuta 1952. Piispaksi vihkiminen seurasi 24. elokuuta. Pääkonsekraattorina toimi Armando Lombardi, jota avustivat Lucas Guillermo Castillo Hernández ja Rafael Ignacio Arias Blanco.


title: Alejandro Fernández Feo-Tinoco

text: Feo-Tinoco osallistui Vatikaanin toiseen kirkolliskokoukseen. Hän jäi eläkkeelle 26. lokakuuta 1984.


title: Zacharias Cygnaeus vanhin

text: Zacharias Cygnaeus (n. 1700 – 5. tammikuuta 1774 Mäntyharju) oli suomalainen pappi.


title: Zacharias Cygnaeus vanhin

text: Cygnaeuksen vanhemmat olivat kappalainen Johan Martinpoika ja Birgitta Svahn. Mäntyharjun kirkkoherra Cygnaeuksesta tuli 1733. Valistuspappina hän taisteli vanhoja uskomuksia, mutta myös esimerkiksi kansallispukuja vastaan. Cygnaeus kääntyi sodan aikana 1742 venäläisen päällikön puoleen tiedustellen Holsteinin herttuan Pietarin mahdollisuutta ryhtyä itsenäisen Suomen hallitsijaksi. Turun rauhassa Mäntyharjun kirkko ja pappila joutuivat Venäjän puolelle, mutta 2/3 seurakunnasta jäi Suomeen. Tilanne oli vaikea, koska Cygnaeuksen oli otettava määräyksiä sekä Porvoon tuomiokapitulista että Venäjän oikeuskollegiolta. Tämä lienee osin vaikuttanut siihen, että Cygnaeus sairastui henkisesti 1752.


title: Zacharias Cygnaeus vanhin

text: Cygnaeuksen puoliso oli hänen edeltäjänsä Anders Alopaeuksen leski, Elisabet Helsingius (k. 1750). Heidän poikansa Zacharias Cygnaeus toimi isänsä apuna tämän sairastuttua ja isän kuoltua myös Mäntyharjun kirkkoherrana.


title: Aristide Pirovano

text: Aristide Pirovano (22. helmikuuta 1915 Erba – 3. helmikuuta 1997) oli italialaissyntyinen, Brasiliassa toiminut roomalaiskatolinen piispa. Hänet vihittiin papiksi 20. joulukuuta 1941 ja nimitettiin Macapán apostoliseksi hallitsijaksi 14. tammikuuta 1950. 21. heinäkuuta 1955 hänet nimitettiin sen prelaatiksi sekä Hadriani ad Olympumin titulaaripiispaksi, ja piispaksi konsekroinnin suoritti 13. marraskuuta Giovanni Battista Enrico Antonio Maria Montini, jota avustivat Gaetano Pollio ja Mario Civelli.


title: Aristide Pirovano

text: Pirovano erosi tehtävistään Macapán prelaattina 27. maaliskuuta 1965 ja sai samana päivänä nimityksen Paavillisen ulkomaanlähetysten instituutin johtoon. Hän erosi tästä tehtävästä vuonna 1977. Hän osallistui Vatikaanin toiseen kirkolliskokoukseen.


title: Tervaleiju

text: Tervaleiju ("Artamus minor") on leijujen heimoon kuuluva varpuslintu.


title: Tervaleiju

text: Tervaleijua tavataan suuressa osassa Australiaa. Lajia pidetään paikallisesti yleisenä ja sen kannankehitys on vakaa. Se on luokiteltu elinvoimaiseksi.


title: Fidžinleiju

text: Fidžinleiju ("Artamus mentalis") on leijujen heimoon kuuluva varpuslintu. Sitä pidetään joskus omana lajinaan, joskus samana lajina pääskyleijun kanssa. "Artamus mentalista" tavataan Fidžissä.


title: Sven Petter Dahlbeck

text: Sven Petter Gerhard Dahlbeck (3. lokakuuta 1822 Raahe – 9. tammikuuta 1890 Helsinki) oli suomalainen opettaja ja ammattiopetuksen uudistaja.


title: Sven Petter Dahlbeck

text: Dahlbeckin vanhemmat olivat tullinhoitaja Pehr Gerhard Dahlbeck ja Anna Brita Gadelius. Hän tuli ylioppilaaksi 1841, opiskeli Saksassa ja toimi sitten opettajana Turun teknillisessä reaalikoulussa 1850-1854 ja vuodesta 1874 Helsingin ammattikoulussa. Dahlbeck toimitti 1853-1854 "Teknisk Tidskrift" -lehteä ja 1855 mallilehteä käsityöläisille. Hän myös kirjoitti ahkerasti lehtiin nimimerkillä ""-k"". Dahlbeckin julkaisema kirjanpidon oppikirja "Kort lärobok uti enkel bokföring, till skolornas och allmänhetens tjenst" (1876) käännettiin suomeksi. Hän oli jäsen 1856 asetetussa komiteassa, joka pyrki edistämään koti- ja tehdasteollisuutta, mihin liittyen hän muun muassa esitti suunnitelman teknillisen opetuksen uudistamiseksi. Siihen sisältyivät iltakoulut käsityöläisille, erikoisopetus teknillisissä reaalilukioissa ja yliopiston yhteydessä toimiva teknologinen opisto. Viimeksi mainittua vastusti muun muassa J. V. Snellman eikä se saanut muutenkaan kannatusta. Vuoden 1858 asetuksessa toteutettiin silti monia Dahlbeckin ajatuksia, mikä merkitsi käännettä Suomen ammattiopetuksen historiassa.


title: Sven Petter Dahlbeck

text: Dahlbeckin puoliso vuodesta 1863 oli Augusta Rosina Wahlström (k. 1929).


title: Schweizerische Südostbahn

text: Schweizerische Südostbahn (lyhenne SOB) on sveitsiläinen rautatieyhtiö. Se toimii Keski- ja Itä-Sveitsissä. SOB kotipaikka on Sankt Gallen. SOB:n omistajia ovat liittovaltio (36 %), Sankt Gallenin, Schwyzin, Zürichin, Thurgaun ja Appenzell Ausserrhodenin kantonit (yhteensä noin 31 %), kunnat ja hallintoalueet (18 %) sekä yksityiset osakkeenomistajat (15 %).


title: Schweizerische Südostbahn

text: Nykyinen Schweizerische Südostbahn aloitti toimintansa 1.1.2002 Bodensee-Toggenburg-Bahn-yhtiön (BT) ja vanhan SOB:n yhdistyessä. Vanha Schweizerische Südostbahn oli aloittanut vuonna 1890 Wädenswil–Einsiedeln-yhtiön (WE) ja Zürich–Gotthardbahn-yhtiön (ZGB) fuusiossa.


title: Schweizerische Südostbahn

text: SOB:n liikevaihto oli vuonna 2012 141 milj. Sfr. Myyntituotot olivat noin 38 milj. Sfr. Yhtiön henkilöstökulut olivat noin 54 milj. Sfr. Henkilöstön määrä oli 494 vuonna 2012.


title: Schweizerische Südostbahn

text: SOB:n junilla tehtiin vuonna 2012 13,2 miljoonaa matkaa ja henkilöliikenteen suorite oli 202 milj. henkilökilometriä. Ajetut reitit olivat vuoden 2012 aikana 3,5 milj. kilometriä.


title: Schweizerische Südostbahn

text: SOB:n rataverkon pituus on 113 kilometriä. Rataverkko on normaalilevyinen (1435 mm) ja käyttöjännite on 15 kV, 16,7 Hz. SOB:n rata liittyy monin paikoin (Romanshorn, Sankt Gallen, Wattwil, Rapperswil, Wädenswil, Arth-Goldau) SBB:n verkkoon, ja SOB ajaa ison osan hoitamastaan liikenteestä SBB:n radoilla.


title: Markus Dürager

text: Markus Dürager (s. 20. helmikuuta 1990) on itävaltalainen alppihiihtäjä, joka edustaa USC Altenmarkt/Zauchensee -seuraa.


title: Markus Dürager

text: Alppihiihdon maailmancupissa Dürager kilpaili ensimmäisen kerran Kvitfjellissä maaliskuussa 2011. Ensimmäiset maailmancupin pisteensä hän saavutti Kitzbühelin syöksylaskussa tammikuussa 2012 oltuaan 30:s. Kymmenen parhaan joukkoon hän sijoittui ensimmäisen kerran Bormion syöksylaskussa joulukuussa 2013 oltuaan kymmenes. Toisen kerran hän sijoittui kymmenenneksi Kitzbühelin supersuurpujottelussa tammikuussa 2014.


title: Interstate 16

text: Interstate 16 on kokonaan Georgian osavaltion sisällä sijaitseja Interstate Highway Systemiin kuuluva valtatie. Se alkaa Maconista ja päättyy Savannahin keskustaan, Montgomery Streetille. Se toimii myös evakuointitienä hurrikaanien varalle. Se on lähes 3000 kilometriä pitkä.


title: L. Fabritius Memorial – Åbofemman

text: L. Fabritius Memorial – Åbofemman on vuosittain Turussa Metsämäen raviradalla järjestettävä kansainvälinen 5-vuotiaiden kylmäveristen ravihevosten suurkilpailu.


title: L. Fabritius Memorial – Åbofemman

text: Kilpailu on nimetty Turun Hippoksen vuonna 1894 perustaneen eläinlääkärin ja hevoskasvattajan Ludvig Fabritiuksen (1854–1933) mukaan. Sen edeltäjänä oli vuosina 1987–2007 järjestetty L. Fabritius -muistoajo, joka vuonna 2007 sai rinnalleen pohjoismaisille kylmäverisille tarkoitetun Åbofemmanin. Vuotta myöhemmin kilpailut yhdistettiin.


title: L. Fabritius Memorial – Åbofemman

text: L. Fabritius -muistoajo kilpailtiin 1600 metrin matkalla tasoitusajona. Nykyinen kilpailu juostaan autolähetyksellä 2 100 metrin matkana. Vuoden 2013 L. Fabritius Memorial – Åbofemman jouduttiin peruuttamaan, kun mukaan oli ilmoitettu ainoastaan viisi hevosta.


title: Conrad Pridy

text: Conrad Pridy (s. 17. heinäkuuta 1988) on kanadalainen alppihiihtäjä, joka edustaa Whistler Mountain Ski Club -seuraa.


title: Conrad Pridy

text: Alppihiihdon maailmancupissa Pridy kilpaili ensimmäisen kerran Lake Louisessa marraskuussa 2011. Ensimmäiset maailmancupin pisteensä hän saavutti Garmisch-Partenkirchenin syöksylaskussa tammikuussa 2012 oltuaan 25:s. Se on myös toistaiseksi hänen paras sijoituksensa maailmancupissa.